Көстө көс еңә, ә матурлыҡ – бөтәһен дә » «Йәшлек» гәзите\nГазета "Йәшлек" » Йәмғиәт » Көстө көс еңә, ә матурлыҡ – бөтәһен дә\n07.08.2010 Көстө көс еңә, ә матурлыҡ – бөтәһен дә\nБөрйән районының Әбделмәмбәт ауылында бер уҡыусы бала, физкультура уҡытыусыһы Зиннур Боҫҡоновты күҙ уңында тотоп, беҙҙең мәктәптә уҡытыусы булмаған бер генә уҡытыусы бар – эшләмәй, туп уйнап, һикереп, йүгереп тик йөрөй, тип әйткән. Эшләмәй, тип әйтеүе буш хәбәр, әлбиттә. Сөнки Зиннур Ғүмәр улының йәш быуынды сәләмәтләндереүгә йүнәлтелгән хеҙмәте баһалап бөткөһөҙ, уҡыусыларының спорт өлкәһендә яулаған уңыштары башҡаларҙы һоҡландырырлыҡ, хатта бер аҙ көнләштерерлек: ҡыҙҙар һәм малайҙар район спартакиадаһында, республика фестивалдәрендә, һабантуйҙарҙа даими рәүештә призлы урындар ала.\nГел балалар менән эшләгәнгәлер, ахыры, Зиннур һаманғаса эскерһеҙлеген, ихласлығын, кешеләр менән аралашыуҙа ябайлығын ташламаған. Шуға ла уның менән танышып, һөйләшеп китеүе еңел, рәхәт, күңелле. Ошо яҡты уйлы, изге йәнле кеше менән танышыу ҙа хәйриә акцияларына бәйле килеп сыҡты – Баймаҡ һылыуы Гөлйөҙөм Туйсинаға иң беренселәрҙән ул ярҙам ҡулы һуҙҙы. Бар байлығым – һүрәттәрем, тип, замандың иң ҡурҡыныс ауырыуҙарының береһе – рак менән көрәшеүселәргә әллә күпме һүрәт бүләк итеп, улар менән интернет, телефон аша аралашып, яҡын дуҫтарына әйләнде. Әйткәндәй, рәсем төшөрөү – физкультура уҡытыусыһының яратҡан шөғөлө. Земфира һәм Ғүмәр Боҫҡоновтарҙың татыу ғаиләһендә туғыҙынсы бала булып донъяға килгән Зиннур бәләкәйҙән һынлы сәнғәткә битараф түгеллеген күрһәтә: ҡулына эләккән һәр дәфтәрҙең дә, китаптың да биттәрен ҙур тырышлыҡ менән «биҙәй». Ҡайҙа буш урын күрә – шунда һүрәт эшләгән малай өсөн ҡәләм урынына күмер ҙә, аҡбур ҙа бара. Кипкән батҡаҡта таяҡ осо менән, ярҙағы ҡомда бармаҡ менән, айырылған туҙҙа сөй менән рәсем төшөрөргә оҫтарған баланың мәктәптән һуң педагогия институтының художество-графика факультетына имтихан тоторға барыуы ғәжәпләндермәй. Уның уҡырға инә алмауы ғына аптырата. Хәйер, педагогтарҙың ваҡытында һәләтте сырамыта алмауында Зиннурҙың һис бер ғәйебе юҡ. Шулай ҙа егет, маҡсатына ирешә алмағанға бошонһа ла, юғалып ҡалмай, документтарын Күмертау педагогия училищеһына, физкультура бүлегенә тапшыра.\n– Был һөнәрҙе һайлағанға үкенмәйем, – ти бөгөн Зиннур Ғүмәр улы. – Башҡа эштә үҙемде күҙ алдына ла килтерә алмайым. Хәйер, ҡайҙа, кем булып эшләһәм дә, тырышыр инем. Был йәһәттән хеҙмәткә һөйөү тәрбиәләгәндәре өсөн ата-әсәйемә рәхмәтлемен.\nКөндәре спорт залында, спорт майҙансығында үткән Зиннурҙың кистәре һүрәт төшөрөүгә арнала. Шул арҡала дуҫтары арта, бигерәк тә балалар араһында. Кескәй дуҫтары рәсем өсөн «рәхмәт» тиһә, башы күккә тейгәндәй ҡыуана, әйтерһең дә, үҙенә миҙал тапшырғандар. Үҫеп килеүсе быуынға матурлыҡты күрә белергә, көслө булырға, сәләмәтлекте һаҡларға өйрәтеүҙе үҙенә маҡсат итеп ҡуйған уҡытыусы фотоаппарат менән урман-ҡырҙарҙы гиҙергә лә ярата. Уның фотоһүрәттәрендә төп урынды ҡарҙы ярып сыҡҡан үлән-сәскәләр, япраҡҡа бөрөләнгән ағас-ҡыуаҡтар, ялдарын туҙҙырып болон буйлап сапҡан аттар биләй. Бар ижади эштәрендә лә тоғролоҡ, азатлыҡ, һөйөү темалары беренсе урынға сыға: яҙҙар килгән һайын тыуған илгә ҡайтҡан торналар, хужаларының күҙенә генә ҡарап торған эттәр, азатлыҡ менән бергә кешегә хеҙмәт итеү ҡандарына һеңгән аттар... Әллә күпме изге башланғыс-хыял менән янған ир-азамат, мәктәптәге төп эшенән тыш, ҡойо-шишмәләрҙе кәртәләй, ауылдың исем-аншлагтарын эшләй, тирмәләрҙе биҙәй. Шуның менән йәшәгәнгәлер, биҙәктәр-һындар хатта төшөнә лә йыш инә – әле эшләнмәгән, тыумағандары... Уның урынында башҡа берәү булһа, сереп үк булмаһа ла, байыр, алтын ҡулдарының рәхәтен күрер ине. Ә ул һәр башҡарылған эше өсөн алған аҡсаны спорт залының матди базаһын нығытыуға тотона, уҡыусылары Японияла етештерелгән һыҙғыртҡысты, Европала эшләнгән секундомерҙы һәм башҡа заманса спорт инвентарын күреп-белеп үҫә.\nЗиннур эше менән генә түгел, ғаиләһе, тормош юлдашы менән дә уңған. Әйткәндәй, ҡатыны Гүзәлдең дә һәләттәре хаттин ашҡан. Юҡҡа ғына, минең кәләш бар яҡтан да мине уҙҙыра, тип, Зиннур һөйөклөһө менән ғорурланмай: «Гүзәл гитарала уйнай, спорт сараларында алдынғылыҡты бирмәй, һүрәтте минән яҡшыраҡ төшөрә. Донъябыҙҙы гөлдәй итеп көткән өлгөлө хужабикә, балаларыбыҙға яҡшы әсәй, туғандарыбыҙға ышаныслы терәк булған Гүзәлде ауыл халҡы ла ярата, ихтирам итә. Шәфҡәт туташы – һөнәренең исеме генә түгел, ә булмышы. Сөнки мәрхәмәтлелек, шәфҡәтлелек уның ҡанында».\nҮҙе тураһында һөйләргә яратмаған Зиннур урман хужалығында эшләп, тырыш хеҙмәте өсөн орден-миҙалдар, Маҡтау ҡағыҙҙары менән наградланған ата-әсәһе, Әбүзәр ағаһы, алдынғы киномеханик булып иҫәпләнгән Әнүәр ағаһы, заводта эшләүсе Фәниә апаһы, уҡытыусы һөнәрен һайлаған Әлмира, Фәйнә, Фәүзиә апайҙары тураһында сәғәттәр буйына һөйләргә әҙер. Улар минең өсөн һәр ваҡыт өлгө булды, тип хаҡлы рәүештә яҡындары менән ғорурланған Зиннур ғаиләләренә тап төшөрмәй, лайыҡлы йәшәргә ынтыла. Ә бының килеп сығыуына инаныр өсөн яҙмыш ебенә бер генә күҙ һалыу ҙа етә – тормошо хас та ус төбөндәге кеүек.


Мөрәжәғәттәр һаны кәмей\n13 Июнь 2019, 19:31\nХәбәр итеүебеҙсә, бөгөн Башҡортостан Башлығы вазифаһын ваҡытлыса башҡарыусы Радий Хәбиров Республика кардиология үҙәгендә күсмә “Һаулыҡ һаҡлау сәғәте”н үткәрҙе.\nКәңәшмә алдынан граждандарҙың социаль селтәрҙәрҙәге мөрәжәғәттәре буйынса төркөм етәксеһе Елена Прочаковская республика етәксеһе аккаунттарына, шулай уҡ Республика башлығының граждандарҙың мөрәжәғәттәре менән эшләү идаралығына һаулыҡ һаҡлауға ҡағылышлы килгән хәбәрҙәр хаҡында әйтеп үтте. Елена Прочаковская белдереүенсә, мөрәжәғәттәр һаны һиҙелерлек кәмей, бөгөн уларҙың дөйөм һаны араһында медицина темаһы алтынсы урында. Төп мәсьәләләр – табиптар етмәүе, дауаханаларҙың торошо, дарыуҙар тәьминәте.\n– Ошо ваҡыт арауығы эсендә мин бер нисә районда булдым, урындағы халыҡ менән аралаштым. Ишеткән тәүге һорауым – табиптар етмәүе. Мәсьәлә әле лә хәл ителмәгән. Кешеләр ҡайһы ваҡыт иң ябай ҡабул итеүгә лә эләгә алмай. Беренсе квартал буйынса медицина белгестәрен йәлеп итеү мәсьәләһендә үҫеш күҙәтелә. Ошо тиҙлекте кәметмәүегеҙҙе үтенәм, – тине Радий Фәрит улы.\nТөбәк етәксеһе бигерәк тә ауыл ерендә медицина үҫешенә ҙур иғтибар бирергә кәрәклекте билдәләне. Әлеге ваҡытта тап ауыл – демографик үҫештең драйверы, шул уҡ ваҡытта был өлкәлә һаулыҡ һаҡлау мөмкинлектәре күрһәткестәре иң түбән булып ҡала.


Моңло фатир » Башҡортостан гәзите | Газета Башкортостан на башкирском языке\nБашҡортостан гәзите » Йәмғиәт » Моңло фатир\nМоңло фатир 31.12.2011 // Йәмғиәт\nУларҙың фатирында моң йәшәй. Ишектән инеү менән, үҙең дә һиҙмәй ҡалаһың, күңелең күлгә төшкән кәмә шикелле моң тулҡынында сайҡала башлай, сөнки уларҙың йылмайыуҙарынан, тауыштарынан, хатта хәрәкәттәренән моң ағыла.\nЗәйнетдиновтар ғаиләһе был. Фатир хужаһы — республикабыҙҙа ғына түгел, Рәсәйҙә, хатта бөтә донъяла билдәле ҡумыҙсы Миңлеғәфүр Зәйнетдинов.\nМиңлеғәфүр менән Башҡорт дәүләт университетында уҡыған саҡта уҡ таныш инем. Бер ваҡытта ла уның йөҙөнән ихлас йылмайыу китмәне, һөмһөрө ҡойолоп, нимәгәлер зарланып йөрөгәне булманы. Уйлап ҡуя торғайным: “Бошона белмәйҙер ул”. Хәйер, йөрәгендә моң урғылған кеше донъяның ығы-зығыһынан өҫтөн була шул!\nӘле лә, фатирҙарына килеп инеү менән, йылмайып ҡаршыланы Миңлеғәфүр. Йылмайыуға йылмайыу тартыла, тиҙәр, ҡатыны Гөлгөнәнең, балалары Ләйсән, Азамат, Илүзәнең дә күҙҙәренән нур бөркөлә.\nМәсетле районында тау-таш менән уратып алынған, Әй буйында ғына ултырған Һөләймән тигән бик матур ауыл бар. Ошо ауылдың уңған кешеләре Миңләхмәт менән Мәймүнә ғаиләһендә ун беренсе бала булып донъяға килә Миңлеғәфүр. “Алты ағайым, дүрт апайым бар. Атай-инәйем ғүмер буйы колхозда эшләне. Инәйем ашнаҡсы булды. Атайым — тракторсы, аҙаҡ һарыҡсылыҡ фермаһына мөдир итеп ҡуйҙылар. Уның рәсеме Почет таҡтаһынан төшмәне, гәзиттәрҙә маҡтап яҙып торҙолар. Атайым беҙгә: “Кем булһағыҙ ҙа, тырышып эшләгеҙ, бәхет тырыштарҙы ярата”, тип ҡабатлар ине”, — ти Миңлеғәфүр, хәтирәләргә бирелеп.\nҒаиләләре менән йыр-моңға әүәҫ була Зәйнетдиновтар. Әсәләре мандолинала, ҡумыҙҙа уйнай, аталары гармунда һыҙҙыра. Бесәнгә йә башҡа эшкә барһындармы, ат арбаһына тейәлешеп, гел йырлап барыр булалар.\nИҫкә килеп төштө, студент саҡта Миңлеғәфүрҙең милли көрәш менән шөғөлләнеүен яҙа-йоҙа ғына ишетеп ҡалғайным. Баҡһаң, ғаиләләре менән көрәшсе икән улар. Үҙе лә, ағалары ла район, колхоз һабантуйҙарында ҡатнашып, бер нисә мәртәбә чемпион исемен яулай.\nЧемпион тигәндән, данлы исемдәр, иҫтәлекле бүләктәр Миңлеғәфүрҙе ғүмере буйы “эҙәрлекләй”. Ул Башҡортостандың, Рәсәйҙең, донъяның төрлө төбәктәрендә үткән сараларҙа Гран-при яулау тиһеңме, ул дипломдар, Почет грамоталары, Шәйехзада Бабич исемендәге дәүләт йәштәр премияһы лауреаты булһынмы — осона сығырлыҡ түгел. Быйыл да ҙур бүләк алып ҡыуанды Миңлеғәфүр, “Донъяның виртуоз ҡумыҙсыһы” тигән маҡтаулы исем бирелде уға. Яҡутстанда үткән ҡумыҙсылар бәйгеһендә 40 илдән килгән иң оҫта ҡумыҙсыларҙы таң ҡалдыра башҡорт егете.\nМиңлеғәфүр — өс бала атаһы. Ләйсән Ф. Мостафина исемендәге 20-се гимназияның — IХ, Азамат М. Кәрим исемендәге 158-се гимназияның V класында уҡый, Илүзәгә 10 ай ғына әле. Ләйсән — гитарала, Азамат ҡурайҙа уйнай. Хатта кескәй Илүзә лә, ағаһының ҡурай моңона ҡулдарын болғап, “бейеп” маташа!\nЯңы йыл алдынан бына ошондай моңло, бәхетле ғаилә менән танышырға яҙҙы миңә. Хушлашҡанда, ихлас һоҡланыуымды йәшерә алмай, Миңлеғәфүрҙең ҡулын ҡыҫтым: “Рәхмәт һеҙгә, Миңлеғәфүр, Гөлгөнә! Милләтебеҙҙең моңло ғаиләһе!”\nКүпме көтөргә? 12.11.2018 // Йәмғиәт\n...Хәҙер күптәр ҡалала эшләп, ауылда йәшәй. Таныштар араһында, мәҫәлән, Ишембай районының Ишәй...\n“Өләсәйҙе тоташтыр!” 12.11.2018 // Йәмғиәт\nБилдәле булыуынса, ҡала һәм район телевидениелары киләһе йылдан һанлы форматҡа күсә. Күптәр был...\nБөрйәндәрҙең үтенесен иҫәптә тотоп… 12.11.2018 // Йәмғиәт\nБөрйән районының Яңы Монасип ауылында Ағиҙел йылғаһы аша йәйәүлеләр күпере урынына автомобиль...\nМораҡайҙар ҙа күперле! 12.11.2018 // Йәмғиәт\nӘбйәлилдә Кесе һәм Ҙур Ҡыҙыл йылғалары аша һалынған күперҙәр арта....\nБелоретта – ысын ҡыш 11.11.2018 // Йәмғиәт\nБөгөн Белорет районында көндөҙ урыны менән 20 градуска тиклем һыуыҡ булды....\nИзгелектәре сауап булып ҡайтһын 11.11.2018 // Йәмғиәт\nБаймаҡ районының Икенсе Төркмән халҡы урындағы боронғо зыяратты яңынан кәртәләне. Моҡас ауыл...\nУйын аша – коррупцияға ҡаршы 11.11.2018 // Йәмғиәт\nӨфөлә “Йәштәр коррупцияға ҡаршы” тип аталған төбәк форумы үтте. Сараның төп ойоштороусылары –...\nЛағырҙағы осрашыу 11.11.2018 // Йәмғиәт\nРеспублика Башлығы вазифаһын ваҡытлыса башҡарыусы Радий Хәбиров Салауат районының Лағыр ауылындағы...\n“Мин райондарға табип килтерә алмайым” 11.11.2018 // Йәмғиәт\nМалаяҙ үҙәк дауаханаһы “Һаҡсыл поликлиника” форматы буйынса эшләй башлаған. Электрон теркәү,...\nМәләкәс күперенең хәүефе бәләкәс түгел... 11.11.2018 // Йәмғиәт\nДыуанда авария хәлендәге күпер ҙә бар: Салғыя ауылы эргәһенән аҡҡан Мәләкәс йылғаһы аша һалынғанға...\nСалауат эшҡыуарҙарын ниҙәр борсой? 11.11.2018 // Йәмғиәт\nСалауат районында Радий Хәбиров урындағы эшҡыуарҙар менән дә аралашты. Улар республика етәксеһенән...\nМәсәғүттәргә спорт комплексы кәрәк 11.11.2018 // Йәмғиәт\nДыуан районының Мәсәғүт ауылындағы балалар-үҫмерҙәр спорт мәктәбе тәрбиәләнеүселәре араһында...\n№ 129 (27531) 2018 йыл, 9 ноябрь, йома\n– Беҙ республикабыҙҙың йөрәк тибешен...


Эй ултыра балыҡсы... » Страница 9 » Башҡортостан гәзите\nЕр-һыу күреү – үҙе ял\nЭй ултыра балыҡсы... // 22-03-2016, 01:05\nИғтибар итмәһәләр ҙә…\nКом: 0 // Уҡынылар: 396 тапҡыр // Тотош уҡырға\nЭй ултыра балыҡсы... // 22-03-2016, 01:03\nЭй ултыра балыҡсы... // 22-03-2016, 01:02\nБиологик һыу ресурстарын аулау (тотоу) тыйылған райондар: Яҡтыкүл һәм Көньяҡ Үләнде күлдәре; Нөгөш һыу һаҡлағысы; Ағиҙел йылғаһында – Илеш районындағы Йондоҙ һыу алғысынан Дүртөйлө районындағы Әңгәсәк ауылының административ сигенә тиклем; Өфө районындағы Ҡыҙылъяр ауылының административ сигенән Тоҙлотауға тиклем.\nБоҙға тоҙ һибелгәндәй\nЭй ултыра балыҡсы... // 27-01-2016, 01:06\nКом: 1 // Уҡынылар: 659 тапҡыр // Тотош уҡырға\n2016 йылға балыҡсы календары\nЭй ултыра балыҡсы... // 27-01-2016, 01:05\nКом: 1 // Уҡынылар: 715 тапҡыр // Тотош уҡырға\nЙәмһеҙ булһа ла, һурпаһы шәп!\nБуран да, сатлама һыуыҡ та ҡурҡытмай һәүәҫкәр балыҡсыларҙы. Өҫтәүенә боҙ аҫтынан ҡармаҡлау күпкә ҡыҙығыраҡ та. Алдыңда – бәләкәй генә мәке. Ҡыҫҡа ғына ҡармаҡ һабына бәйләнгән ырғағыңды емләйһең дә боҙ аҫтына төшөрөп ебәрәһең. Күп тә үтмәй алабуға, сабаҡ, бик тә булмаһа, шырт балыҡ тартып сығараһың…\nАҡыллы ҡатын һәр ваҡыт ирен балыҡҡа ебәрә. Ә тәрән фекерләгәндәре балаларын да эйәрттерә.\nАртҡа 1 ... 5 6 7 8 9 10 11 12 13 ... 18 Алға Бит башына


Наркомандарға яңы йыл дозаларын таратыусылар ҡулға алынды\nБайрам алдынан наркополиция хеҙмәткәрҙәре баш ҡалала тилерткес матдәләрҙең законһыҙ әйләнеше менән шөғөлләнеүсе 22 һәм 24 йәшлек ике егетте ҡулға алды.\nЙәш кешеләр байрам алдынан синтетик наркотиктар партияһын алып, уларҙы Өфөнөң төрлө мөйөштәрендәге йәшерен ҡумталарға таратырға йыйынған. Сираттағы «бүләкте» һалғанда, улар тәртип һаҡсыларының ҡулына эләгә. Тентеү барышында егеттәрҙең кеҫәләрендә наркотиклы төргәктәр табыла. Оператив саралар барышында йәш кешеләр ҡуртымға алған фатир тикшерелә. Дилерҙар йәшәгән йорттоң бүлмәләрендә наркотик матдәләр һалынған төрлө ҙурлыҡтағы 200 пакет сыға. Әйләнештән барлығы 1 килограмм 200 грамм наркотик алына. Йәш кешеләр интернет аша енәйәт төркөмөнә йәлеп ителгән булыуы асыҡлана. Уларға күләмле партия наркотикты дозаларға бүлгеләп, йәшерен ҡумталарға урынлаштырыу бурысы йөкмәтелә. Осраҡ буйынса енәйәт эше асылған. Тикшереү бара.


Тәбиғәт зыян күрмәһен » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Тәбиғәт зыян күрмәһен\nТәбиғәт зыян күрмәһен 13.05.2014 // Йәмғиәт / Эй ултыра балыҡсы...\nҠамыштар бәүелә, аҡсарлаҡтар кәйелеп оса, һыу өҫтөн сирылтып, ҡапыл балыҡ ҡарпый... Тимәк, күңелле сәйәхәттәр, усаҡ янында төн үткәреү һәм, билдәле, балыҡ ҡаптырыу ваҡыты етте тигән һүҙ. Ҡыҙғанысҡа ҡаршы, үҙ мәнфәғәтен генә ҡайғыртып, һөҙөмтәлә тәбиғәткә ҙур зыян килтергәндәр ҙә юҡ түгел. Ә шөғөлөн ихлас күңелдән яратҡан тәртипле балыҡсы ундайға бер ваҡытта ла юл ҡуймай. Ошолар хаҡында уйлап, "Росрыболовство"ның Урта Волга территориаль идаралығындағы Башҡортостан буйынса биологик һыу ресурстарына дәүләт контроле, уларҙы күҙәтеү һәм һаҡлау бүлегенең өлкән дәүләт инспекторы Евгений ИВАНОВҡа һәм дәүләт инспекторы Ринат НУРЕТДИНОВҡа бер нисә һорау менән мөрәжәғәт иттек.\n— Евгений Викторович, тап ошо осорҙа мәшәҡәтегеҙ артыуын беләбеҙ. Ниндәй эштәр менән мәшғүлһегеҙ?\n— Ысынлап та, әле — беҙҙең хеҙмәткәрҙәр өсөн иң тынғыһыҙ мәл. Һыуҙы, ундағы тереклекте һаҡлау йәһәтенән эш бихисап. Белеүегеҙсә, 15 майҙан 15 июнгә тиклем балыҡ тотоу тыйыла. Һәүәҫкәрҙәргә 1 майҙан 10 июнгә ҡәҙәр табышты ярҙа тороп, бер ҡармаҡ менән генә алыу рөхсәт ителгән. Тотҡан балыҡтарҙың үлсәме лә закон талабына ярашлы булырға тейеш.\n— Штат мәсьәләһе нисек тора? Хеҙмәткәрҙәр етерлекме?\n— Идаралыҡта 11 кеше эшләй. Ошолай аҙ булыуыбыҙға ҡарамаҫтан, тотош Башҡортостан буйынса эш алып барырға тейешбеҙ. Тағы шуныһы борсой: барлыҡ хеҙмәттәрҙе башҡарып өлгөрөү өсөн техника етешмәй. Ошо йәһәттән дәүләттән ниндәйҙер ярҙам булһын ине, тигән теләктәбеҙ.\n— Барлыҡ эште үҙегеҙ генә үтәп сыға алмайһығыҙҙыр, әлбиттә. Кемдәр ярҙам итә?\n— Төп терәгебеҙ — хоҡуҡ һағында тороусылар. Йыл да улар менән берлектә план төҙөйбөҙ, эште шуға ярашлы алып барабыҙ. Хоҡуҡ һаҡлау органдары 1 майҙан 10 июнгә тиклем "Ыуылдырыҡ сәсеү" операцияһын уҙғара.\nЭшебеҙҙә Башҡортостандың Тәбиғәттән файҙаланыу һәм экология министрлығы ла ҙур ярҙам күрһәтә.\n— Ринат Миңислам улы, республикала балыҡтарҙың йәшәү шарттары тураһында һөйләп уҙһағыҙ ине.\n— Дөйөм алғанда, был ниндәй һыу эсеүебеҙгә, ятҡылыҡтарыбыҙҙың торошона, тирә-яҡ мөхиткә хәстәрлекле ҡараштың булыу-булмауына бәйле. Балыҡтарға үрсеү мөмкинлеге тыуҙырыу мәсьәләһе айырыуса ҙур предприятиеларға ҡағыла. Сер түгел: улар ҡалдыҡтарҙы йылғаға түгә, яр буйынан ҡом, ҡырсынташ сығара, һөҙөмтәлә тәбиғәткә ҙур зыян килтерә. Быйыл ғына ошо сәбәпле Учалы тау-байыҡтырыу комбинаты, "Авангард" федераль ҡаҙна предприятиеһы яуапҡа тарттырылды. Шулай уҡ Өфө янында рөхсәтһеҙ ҡырсынташ алғандарға штраф һалынды. Барлыҡ предприятиелар түккән һыуҙарының химик составы буйынса отчет бирә.\n— Әңгәмәгеҙ өсөн рәхмәт. Эшегеҙҙә уңыштар теләйбеҙ.\nБашҡортостан биләмәләрендә балыҡ тотоу ҡағиҙәләрен боҙған кешене күрһәгеҙ, урындағы хакимиәткә мөрәжәғәт итеп, үрҙә әйтелгән дәүләт инспекторҙары менән бәйләнешкә инә алаһығыҙ.\nӘсләм Камалов әңгәмәләште.\nФото: Нәсих Хәлисов.\nАльфия М. от 15.05.2014, 13:19\nОчень интересная и нужная информация, особенно для мужчин!\nТотош уҡырға 1 225\nТотош уҡырға 1 149\nТотош уҡырға 1 259\nТотош уҡырға 1 081\nТотош уҡырға 1 266\nТотош уҡырға 1 055\nТотош уҡырға 1 341\nТотош уҡырға 367\nТотош уҡырға 304\nТотош уҡырға 311\nТотош уҡырға 260


Етемһерәп ҡалды урамым... Хикәйә. Зилдә Хәмиҙуллина\n27 Май , 17:11\nАуылдан күсеп киткәне бирле яҙ етеү менән, йәйгелеккә ауылыма ҡайтырға тырышам. Ныҡ һағынам ауылымды, яҡты йөҙлө ауылдаштарымды, ғүмер буйы йәшәгән урамымды, һөйөклөм менән икәүләп хәләл көс түгеп тапҡан - таянғаныбыҙҙы, бар көсөбөҙҙө һалып төҙөп ингән йортомдо, йәндәй күргән күршеләремде, әхирттәремде, дуҫтарымды һағынып ҡайтып инәм. Төштәремә кереп йөрәгемде һыҙлатҡан “Ҡаҫмартымды” (ауылымдың гүзәл йылғаһы), шишмәләремде, тауҙарымды, емеш – еләк, кейек - йәнлек тулы урманымды күрә һалырға ашҡынып, талпынып, атлығып ҡайтам мин йыл һайын. Әгәр ҙә ниндәйҙер сәбәптәр менән ҡайта алмаһам, өс көнгә генә булһа ла ҡайтып, бер нимәгә лә ҡарамай артабан йәшәргә көс алып китергә тырышам...\nӘ бит ҡар ирей башлар башламаҫ, балаларыма тынғы бирмәй: ”Яҙ етте, инде мин ауылға ҡайтайым балалар. Кемегеҙ мине алып ҡайтып ҡалдыра?”- тип сыҙатмай ҡайтырға атлыҡҡан ауыл, минең тыуған ауылым да түгел бит. Йылайыр районында тыуып үҫкәнмен мин, Ейәнсура районы киленемен. Борон борондан ҡыҙы кейәүгә сыҡҡанда, әсә – ата уға: ”Төшкән ереңдә таштай, ҡомдай бат”- тип теләк теләгән. Миңә лә шулай тигәйне атайым менән әсәйем һәм мин баттым...\nТәүге тапҡыр килен булып аяҡ баҫҡан ауылымды, тыуған ауылымдан да артыҡ күреп яраттым. Һөйөклөмә мәңгелеккә ғашиҡ булған кеүек, уның тыуған ауылына ла ғүмерлеккә ғашиҡ булдым. Мөғжизәле, ожмахтай тәбиғәтенә, бик ихлас, яҡты йөҙлө, үтә егәрле кешеләренә иҫем китеп һоҡланып йәшәнем ауылымда. Йән һөйгән йәрем, һөйөклө хәләлем менән етәкләшеп, юлдарында парлы эҙҙәребеҙҙе ҡалдырып үткән урамымды, был донъяның иң ҙур ҡалаларының бер урамына ла алыштырмаҫ инем мин. Хәҙергә ваҡытлыса ғына ҡалала йәшәйем, ейән – ейәнсәрҙәрем ҙурайғансы тип кенә инде. Аллаһы бирһә ғүмерем булһа, ҡартлығымды ауылыма ҡайып, үҙ өйөмдә, үҙ донъямда, ауылдаштарым, әхирәттәрем, дуҫтарым менән йәшәмәкмен, ҡалған ғүмеремде ауылымда үткәрергә насип итһен Хоҙай.\nИкәүләшеп бергә һәр эш хаҡынан яйлап төҙөлөш материалдары алып төҙөгән (юҡҡа ғына, өйә – өйә өй була, тимәгәндәр бит инде), һәр сантиметрында һөйөклөмдөң бармаҡ эҙҙәре, ҡулдарының көсө ҡалған йортобоҙҙа мин йәнемә сихәт, күңелемә шифа, яралы йөрәгемә дауа табам. Тәндәрем яҙылып, зиһендәрем асылып, йәшәргә көс, дәрт алып бирешмәҫкә, ныҡ булырға тырышып алға, тик алға ынтылам. Шуға ла йыл һайын ҡара яҙҙан, йылы яҡтан осоп ҡайтҡан ҡоштарҙай, ашҡынып, талпынып, осоп ҡайтам мин ауылыма.\nАуыҙ тултырып, ысын күңелемдән ауылым тип әйтергә минең сикһеҙ ҙур хоҡуғым бар. Был хоҡуҡты миңә өҙөлөп һөйгән йәрем, ғәзиз ирем, хәләлем, Радигым ҡалдырып китте. Ҡырҡ йыл элек ауылдаштары алдында ла, АЛЛАҺЫ ТӘҒӘЛӘ алдында ла ул миңә был хоҡуҡты бүләк итте. Һөйөү, яратыу, ҡәҙерләү, хөрмәт итеү менән бергә , ошо ауылдың тулы хоҡуҡлы ағзаһы булыу бәхете бүләк итте миңә ғәзизем. Һәм мин ошо ауылыма, ошо еремә ереккәнмен, тамырҙарым менән һеңеп инеп киткәнмен, биш балам - биш йондоҙом ошо ерҙә тәгәрәп йөрөп үҫкән. Хәҙер инде был минең ауылым, минең урамым, минең йортом. Һәм мин ҡайтам, йылда ҡайтам өҙөлөп һағынып ауылыма...\nТөрлө саҡтар була: осоп – ҡунып, йырлай – көлә ҡайтҡан бәхетле ваҡыттар, ауырыуҙан кингәп, ана үлә, бына үлә тигәндәй, атлау түгел аяғыма ла баҫа алмай таяуға таянып, һауа етмәгәнлектән саҡырым һайын машинаны туҡтата – туҡтата, ә инде машинанан төшкәс, яҙғы баҫыуҙан килгән ер еҫенә тонсоғоп, моронлоҡ (респиратор) кейергә мәжбүр булып, саҡ ҡайтып ауған мәлдәр...\nУйламағанда, ҡапыл иңдәребеҙгә тауҙай ишелеп төшкән ҡара ҡайғынан, ҡаралай көйөп, ергә бөгөлөп, йәнемде ярып сыҡҡан ғәзиз баламдың үле кәүҙәһен тейәп, мәңге уңалмаҫ яралы, теткеләнгән йөрәк менән ауылыма аяҡ баҫҡан ҡап - ҡара көндәр... Ниндәй генә хәлдә, ниндәй генә фиғелдә ҡайтып инһәм дә ауылдаштарым, күршеләрем, әхирәттәрем, дуҫтарым, ҡорлаштарым, күршеләрем янымда, һәр береһе йә үҙе бешергән өй икмәген, йә ҡаймағын, йә ҡоротон, йә майын, йә һөтөн, йә балын тотоп килеп етә һала. Хәл белергә, кәрәк булһа ярҙам ҡулы һуҙырға, ҡайғы уртаҡлашырға килә улар. Һүҙ менән дә, эш менән дә терәк булырға тырыша минең һөйөклө ауылдаштарым. Ә мин уларҙың яҡты йөҙҙәренән, йылы һүҙҙәренән, кеше йәнле,\nярҙамсыл булыуҙарынан һүнеп барған йәнемә нур алып, яралы йөрәгемә шифа табып яйлап – яйлап яҙылам, күтәреләм, асылам. Булған ҡайғыларымды, бәләләремде бер аҙға ғына булһа ла онотоп, ауырыу – һыҙланыуҙарымдан арынып ҡәҙимге кеше һүрәтенә керәм. Күршеләрем, әхирәттәрем кемеһе генә мунса яҡһа ла мунсаға әйтеп, мунсанан ҡалдырмай, тәмле ҡатыҡ , ҡоротло һурпа, шифалы үлән ҡушып бешергән сәйҙәре менән мине һауыҡтырып ала. Әптән бөлөп, кингәп, ярым үле кәүҙәмде һөйрәп саҡ ҡайтып йығылған мин бара – бара тереләм, таянып йөрөгән таяуымдан арынам.\nҮҙемде үҙем алып йөрөй алғаныма сикһеҙ ҡыуанып, шәпләп китә алмаһам да атлайым. Атлайым!!! Ниндәй бәхет!!! Яйлап – яйлап минең аяҡтарыма, ҡулдарыма көс керә, нығынам...\nБалаларыма:”Үлһәм, ауылыма ҡайтып үләйем, минең үле кәүҙәмде һөйрәп йөрөмәҫ өсөн, үҙ аяғымда саҡта алып ҡайтығыҙ инде”...- тигән һүҙҙәремде лә, бөтөнләй донъянан ваз кисеп, өмөтһөҙлөккә бирелгәнемде лә онота барып, күҙҙәрем асыла, күңелемдә өмөт уяна, йәшәүгә теләк, ынтылыш барлыҡҡа килә. Һәм мин, янып көлгә әйләнеп ҡабат терелгән Сәмреғоштай ҡабаттан терелеп йәшәп китәм... Ауылымдың зыңлап торған һауаһы шундай саф, тын алыуҙары иркен, рәхәт, һәр һулышың тын юлдарына, үпкәләргә шифа...\nИшек алдындағы ҡоҙоғомдоң теш ҡамаштырырлыҡ һалҡын, һыуы шул тиклем эсеп туйғыһыҙ тәмле. Әсәйем мәрхүмә килһә, ҡоҙоҡтан үҙе сығарып, рәхәтләнеп һыу эсер ине лә :”Ошо һеҙҙең һыуығыҙҙы эсер өсөн генә лә килергә була бында балам!”- тигән була торғайны. Ысынлап та ауылыбыҙҙағы һәр ишек алдындағы ҡоҙоҡтарҙың һыуы үтә йомшаҡ,\nтатырһыҙ, йәнгә лә, тәнгә лә сихәт бирә. Ишек алдымды ҡаплап ятҡан, түшәп ҡуйған йәшел балаҫтай хәтфә үләнен үҙем булмағас, ҡайтҡан һайын урман шикелле бейек - бейек ҡый үләндәре баҫҡан була. Хәләлем мәрхүмдең ике туған ҡустылары, минең яратҡан ғына ҡәйнештәрем, килеп сабып, таҙартып биргәнсе мин шул үләндәрҙе йырып йөрөйөм. Хатта шул ҡый үләндәрен дә һағынам бит мин ҡалала саҡта!\nӘ инде ихлас күңелле, кеше йәнле күршеләрем тураһында һөйләп тораһы ла юҡ. Уларҙы мин үҙ туғандарымдай күреп һағынып ҡайтам. Юлда килгәндә хафаланып: ”Күршеләремдең барыһы ла имен һауҙармы? Ни хәлдәре бар икән? Ауылда ҡышланылармы әллә минең һымаҡ, көҙ балалары янына китеп яҙ ҡайталармы?”- тип уйлай, уйлай ҡайтам. Сөнки йәштәр үҫеп етеп тора, кемеһе уҡырға, кемеһе эшкә ҙур ҡалаларға китеп тора. Ауылда оло быуын олатай, инәйҙәр генә ҡалып бара бит инде. Элегерәк ҡайтҡанда йә бер күршем, йә икенсеһе баҡыйлыҡҡа күскән була ине. Хәҙер иһә бынау тажлы зәхмәт ҡалала ғына түгел ауылдарҙа ла бик күптәрҙе алып китте. Шуға күрә ҡайтып етеп ауыл урамынан үткәндә, бер - бер артлы йә үҙҙәренең ишек алдында йөрөгән, йә ҡапҡалары төбөндә торған күршеләремде күреп еңел һулап ҡуям. Имен – һау булғандарына ысын күңелдән ҡыуанам мин. Өйөм тапҡырына туҡтау менән машинанан килеп сығыуыма , рәшәткәһе буйында эскәмйәлә ултырған юл аша ут күршем Зөфәр ағай сәләмләй мине. “Һай Зилдә килен һаумы, һаумы! Иҫән - һау ҡайттыңмы? Әйҙә рәхим ит ауылыңа! Бик яҡшы иткәнһең ҡайтып, өйөң урынында, донъяңды байҡап торҙоҡ.”- тип ихлас күрешә ул минең менән. Мин дә ҡыуана, ҡыуана күршемә яуап бирәм. Зөфәр ағай ныҡ өлкәнәйеп киткән, әммә бер ҙә генә элекке күркәмлеген юғалтмаған. Ул һаман да туп – тура һынлы, үткер ҡарашлы, еңел генә баҫып йөрөй. Тик ап – аҡ ялбыр ҡаштары менән сәстәре генә сал бөркөттө хәтерләтә. Йылдар уны бер ҙә бөгә алмаған, шуныһы бигерәк тә ҡыуаныслы ла инде...\nӨйгә инеп, әйберҙәрҙе ташып бушатып, аҙыраҡ хәл алыуыбыҙға, балын, ҡаймағын, үҙ ҡулдары менән бешергән өй икмәген тотоп Зөфәр ағайҙың ҡатыны Мәрйәм еңгәй килеп инә беҙгә ялпылдап. Ул хәл – әхүәл белешеп, һаулыҡ һораша, мине арҡамдан тыпылдатып һөйөп ала, ыңғайына ихласлап көлә, көлә бер туҡтауһыҙ хәбәрен һөйләй.\n“Аллаһыға шөкөр имен – һау ҡайтып яҡшы иткәнһең килен, бик ҡыуандырҙың. Өйөң буш торғанға хатта эсем боша ине. Хәләл көсөгөҙҙө түгеп төҙөгән өйөгөҙҙө етемһерәтмәгеҙ килен, шулайтып ҡайтып йөрө. Бара – бара бөтөләйгә лә ҡайтырһың әле.” – ти ул. Алып ингән күстәнәстәрен бирә лә, аҙ ғына ултыра биргәс, сығып та китә һала еңгәйебеҙ. Улай уҡ ҡабаланмай, ултыра бирергә өндәүемә:\nкилен ял итегеҙ, күрешербеҙ әле Аллаһы бирһә, ҡайттың бит инде”... уның яуабы. Мәрйәм еңгәй күңелдәребеҙгә нидәйҙер йылылыҡ, йән өрөп, өйөбөҙҙә яҡты нурҙар, йәмле осҡондар ҡалдырып, һәләтләп баҫып сығып китә. Эшкә бөткән еңгәйебеҙ, ваҡытын бушҡа сарыф итмәй шул...\nАуылыбыҙҙың ошо үрге осонда минең ун бер күршем була торғайны. Улар бөтәһе лә ошолай изге, асыҡ күңелле, бөтмөр, егәрле, ихлас кешеләр ине. Һуңғы йылдарҙа өлкән быуын күршеләрем баҡыйлыҡҡа күсеп бөттө тигәндәй инде. Иҫән һауҙары бармаҡ менән генә һанарлыҡ ҡалып бара. Өлкәнәйә килә күршеләр менән аралашып, ҡатышып йәшәй, йәшәй туғандарҙай яҡын, ҡәҙерле булып китәһең икән бер береңә. Ипләп кенә, күршеңден күңелен һаҡлап, уның көйөн, яйын ҡарап ҡына һөйләшәһең. Кәрәк булһа, ҡулыңдан килгәнсе ярҙам итергә тырышаһың. Улар ҙа миңә һәр ваҡыт шундай мөғәләмәлә. Арабыҙҙа яҡшылыҡ, изгелек, хөрмәт итеү, бер береңә ихтирам йәшәй.\nБыйыл көҙгә ошо ауылыма килен булып төшкәнемә 40 йыл була Аллаһы бирһә. Шунысама ғүмер эсендә ныҡ яҡын, туғандар һымаҡ булып китәһең икән ул күршеләрең менән. Мин дә шулай үҙ ара татыу, дуҫ, аралашып, күршеләремдең ҡәҙерҙәрен белеп кенә йәшәнем гел дә. Һәр ваҡытта бөтәһе лә шыма ғына барманы әлбиттә, донъя бит ул...\nЙәшәйештә төрлө ҡытыршылыҡтар ҙа, бер береңде аңламаған саҡтар ҙа тыуып торҙо. Әммә беҙ күршеләр, бер беребеҙҙе күңел ҡалдырырлыҡ итеп йәберләмәй, рәнйетмәй, ипләп кенә, был ҡыйын хәлдәрҙән сыға белдек. Һәм бер ваҡытта ла үпкәләшмәнек, үҙ ара асыу һаҡламаныҡ.\nМин ауылға йәш кенә килен булып аяҡ баҫҡанда, күршем Мәрйәм еңгәй 35-40 йәштәр тирәһендәге, шартлата баҫып йөрөгән ҡатын ине. Үтә егәрле, бөтмөр, ҡулдарында эш уйнап торған Мәрйәм еңгәй барына ла өлгөрә, бер нимә лә унан ситтә үтмәй, һәр эштә лә ул әүҙем ҡатнаша, үҙ өлөшөн индерә. Ә бит уның ҙур ғаиләһендә ире, дүрт балаһы, оло хужалығы, һарай тулы мал – тыуары, ишек алды тулы ҡош – ҡорто бар ине. Етмәһә еңгәйебеҙ совхоз бүлексәһенең фермаһында һауынсы булып та эшләй. Һыйырҙарҙы быҙаулатыу бүлегендә, яңы ғына тыуған быҙауҙарҙы ҡабул итә. Быҙаулаған һыйырҙарҙы һауып, шул быҙауҙарға һөт эсерә. Әптән һөт эсеп, бесән ашап өйрәнгәндәренсә аҫырай, баға, эсеп өйрәнгәндәрен быҙау ҡараусыларға, быҙауҙарынан айырылған һыйырҙарҙы һауынсыларға тапшыра бара. Эштән өйөнә ҡайтып инһә ғаиләһен баға. Шулай тынғыһыҙ тормош менән йәшәй ине еңгәйебеҙ.\nБеҙҙең беренсе осрашып аралашыуыбыҙ ҙа ҡыҙыҡ ҡына булды ул.\nКөҙ, ағастарҙан ямғыр һымаҡ япраҡ ҡойолған мәл. Бар ауыл кешеһе ишек алдарын таҙартып, ҡый түгеп, ишек алдарын ҡышҡылыҡҡа әҙерләп\nҡалдырырға тырышып ятҡан саҡ. Беҙ ҙә Радигым менән шаярышып, көлөшә, көлөшә, баҫтырыша, баҫтырыша ишек алды таҙартабыҙ. Ул тырма, мин һепертке менән эшләйбеҙ. Бына миңә нимәлер кәрәк булды ла, өйгә инеп киттем. Бер аҙҙан кире сыҡһам, Радигым ниндәйҙер ғәжәпләнеү, сәйерһенеү менән көлөмһөрәп бер урында ҡатып ҡалған.\n“Аһа, аһа нимә булды? Тырмаң ҡайҙа? Эшләп тә бөттөңме?”- тип һорайым унан да яман аптырап.\n“Юҡ бөтмәнем әле, тик күрше Мәрйәм еңгәй килеп тырманы алып китте”... - тип яуаплай һөйөклөм.\n“Нисек инде алып китте? Һин эшеңде бөтмәйенсә нисек алып китте, нишләп бирәһең?”- тием мин ҡыҙа башлап.\n“Тартып алды ла китте. Нисек бирмәйем инде, һуғышайыммы ни?”- булды уның яуабы.\n“ Нимә, нимә тиһең? Тартып алып китте тиһеңме? Нисек инде ҡулыңдағы әйберҙе тарттырып алдырып тораһың ә?”- тип, бөтөнләй ярһый башлайым мин.\n“Ә тырма беҙҙекеме һуң?” – ыңғай яуап алғас мин осоп тигәндәй күршеләрҙең ишек алдына барып инәм. Был ваҡытта мин ярһыуым сигенә етеп, юлымда осраған нәмәне тапап китерлек хәлдә инем...\nБәхетемдән күршемдең ишек алды буш булып сыҡты, ниндәйҙер йомош менән еңгәй өйөнә инеп киткән мәл булғандыр күрәһең. Радигымдан еңгәй тартып алып киткән тырма ҡапҡаһы төбөндә һөйәүле тора. Ул да ишек алды таҙартырға йыйынғандыр инде. Мин тырманы тотам да ялпылдап ҡайтып китәм. Алып ҡайтып һөйөклөмә биреп өлгөрмәйем, артымдан ҡапыл ғына тырманы тағы тартып алып китәләр. Әйләнеп ҡараһам, был Мәрйәм еңгәй ялпылдап сығып бара беҙҙең ишек алдынан. Мин дә мах бирмәйем, йүгерә атлап уның артынан барам да ҡулынан йолҡа тартып алып китәм тырманы.\nБыл хәл бер нисә тапҡыр ҡабатлана, әммә ҡысҡырыш – талаш юҡ. Бөтәһе лә өнһөҙ генә эшләнә. Иң ахыры һөйөклөм мине туҡтата: ”Етәр тартышмағыҙ, беҙҙең тырманың тимеренә фамилиябыҙҙың беренсе хәрефе сүкеп яҙылған. Таш менән ҡырып тупрағынан таҙартып ҡара ла беҙҙеке икәнен еңгәйгә күрһәт.”- тей ул миңә. Мин тағы күршеләргә барып инәм дә, ишек алдарын тырмата башлаған еңгәйҙең ҡулынан тырманы тартып алып, таш менән ҡырып таҙартып теге тамғаны табам, унда сүкеп яҙылған “Х” хәрефе ап – асыҡ күренә.\nШул тамғаны еңгәйҙең моронона төртәм дә: ”Бына тамғаһы бар, тырма беҙҙеке еңгәй. Нисек оялмай минең Радигымдың ҡулынан тартып алып китергә баҙнат иттегеҙ. Ул һеҙгә урамда йөрөгән малай – шалай түгел хәҙер. Ә ғаилә башлығы, кәләшле ир – егет. Башҡаса бер ваҡытта ла ундай хилафлыҡ ҡылмаҫһығыҙ ти уйлайым. Әгәр ҙә бындай хәл ҡабатланһа минән яҡшылыҡ көтмәгеҙ!”- тип ыҫылдайым да, елдереп ҡайтып китәм. Мәрйәм еңгәй бер һүҙ ҙә өндәшмәй тороп ҡала. Ҡапҡаны сығып барғанда ғына уның үҙ алдына: ”Аһа, аһа ул тырманы мин беҙҙеке икән тиһәм. Ай, ай, ай ҡайһылай уңайһыҙ булды әле”... – тип һөйләнгәне ишетелеп ҡала. Мин ярһып ҡайтып инеп, һөйөклөмә әллә ниҙәр әйтеп ташламаҡ булып, һүҙ башлап өлгөрмәйем ул тыныс ҡына мине туҡтата.\n“Йә, йә ярһыма, булды, булды тыныслан. Мин бик яҡшы аңланым һине, башҡа бер ваҡытта ла, берәүгә лә ҡулымдағы әйберҙе тартып алырға юл ҡуймам. Килгән береһен йыға һуғып торормон.” – тип көлә ул минән.\nҺуңынан үтә тыныс, ипле генә итеп мине барыбер көлдөрөп, күңелемде күтәреп ҡуя. “Күрше бит ул, яманлашмайыҡ йәме һөйөклөм. Минән оло кеше яңылышып тырманы үҙенеке тип уйлап тартып алып киткән икән, мин уны менән әрләшеп, һуғышып тора алмайым бит инде. Улар эшләп бөткәс, тырма беҙҙеке икәнен аңлатып, беҙ ҙә эшләр инек әле. Ә ярһып, ҡыҙыулыҡ менән күршеләр менән араны боҙорға ярамай, күрше хаҡы бар бит, шуны онотма йәнем” – тей миңә ҡәҙерлем.\nИртәнсәк таң менән малдарҙы көтөүгә ҡыуғанда беҙ Мәрйәм еңгәй менән баш ҡағышып ҡына бер – беребеҙҙе сәләмләйбеҙ. Ул да, мин дә яман сырай күрһәтмәйбеҙ, ике яҡта ла һиллек, тыныслыҡ. Бер аҙҙан ҡош – ҡортҡа ем һибеп йөрөһәм, үҙенең ишек алдынан Мәрйәм еңгәй һөрәнләй миңә, ул ҡысҡырып, ҡул болғай, болғай саҡыра мине:\n”Әү ү ү, Зилдә килееен әйҙә иркенләп сәй эсеп алайыҡ, балалар йоҡонан торғансы.”- тип ҡул болғап саҡыра ул мине. Күстәнәскә кистән бешергән татлы бөйөрөктәремде(рогалики) тотоп күршемә инәм. Йәйгеһен рәхәт бит ул ауылда сәй эсеүҙәре. Ут яҡҡыста йәки ишек алдындағы сатыр аҫтында, иртәнге саф һауала кинәнеп һөйләшә, һөйләшә сәй эсеүҙәре үҙе бер ғүмер. Иртә таң булыуына ҡарамаҫтан Мәрйәм еңгәй һары майға ғына картуф ҡурып, ҡоймаҡ та ҡойоп өлгөргән. Өҫтәлендә нимә генә юҡ инде бына, яңы ғына айыртылған ҡаймаҡ, үҙҙәре аҫыраған бал ҡортоноң балы, күпереп мейестә бешкән хуш еҫле өй икмәге һәм башҡа төрлө тәмле тәғәмдәр. Икәүҙән икәү генә һөйләшә, һөйләшә рәхәтләнеп сәй эсәбеҙ, кисәге хәлдәрҙе иҫкә төшөрөп көлөшөп алабыҙ.\n“Уй килен үпкәләмә инде, ул тырманы мин беҙҙеке икән, самый кәрәк ваҡытта һорамай ҙа алып киткәндәр.”- тип уйлағайным бит тей күршем.\n“Эй еңгәй бер ниндәй ҙә үпкәләш юҡ. Мин, Радигымды малай – шалайҙай ҙа күрмәй, ҡулынан әйбер тартып алып киткәнгә енләнеп киттем. Үпкәләшмәйек инде башҡа еңгәй, беҙ ут күршеләр бит.”\nОшо килешеүҙе беҙ ғүмеребеҙ буйы боҙмаясаҡбыҙ. Һәр ваҡыт бер беребеҙҙе хөрмәт итеп, ҡәҙерләп, ярҙамлашып йәшәйәсәкбеҙ.\nЯратҡан ут күршеләрем тураһында аҙыраҡ һөйләп китәйем әле.\nЗөфәр ағай – буйға бейек, туп-тура һынлы, йөҙгә матур, ләкин аҙыраҡ ҡырыҫыраҡ холоҡло кеше. Был һыҙат ағайыбыҙҙың йөҙ-торошон боҙмай, киреһенсә уға мөһәбәтлек кенә өҫтәй. Ғүмер буйы совхоз фермаһында мал ҡарап, үҙ ихатаһында бал ҡорттары аҫырап, эш урынында ла, йорт-ҡураһында ла өлгөлө тәртип, таҙалыҡ булдырған салт, егәрле кеше. Өҫтәүенә тура һүҙле, хәйләләшеүҙе, уратып-суратып һөйләүҙе бөтөнләй белмәгән, бик аҙ, кәрәген генә һөйләргә яратҡан ағай минең күршем. Ул үтә юғары культуралы ир-егет, ауылдың күп кенә ирҙәренә, бигерәк тә йәштәргә өлгө булырлыҡ кеше инде. Ябай ғына кейемде лә ысын яһау итеп, үҙенә килештереп кейә белгән, өҫтәл артында үҙен, әллә ниндәй ҡыйбатлы Париж ресторанында\nһымаҡ итеп тотҡан, һоҡланғыс, иҫ киткес күркәм, һөйкөмлө кеше Зөфәр ағайыбыҙ.\nУның ҡатыны, Мәрйәм еңгәйебеҙ: ҡараҡай ғына, янып торған һылыу ҡатын. Буйға бәләкәйерәк булһа ла, ире һымаҡ уҡ туп-тура кәүҙәле, һомғол буй-һынлы, оҙон ҡап-ҡара сәсле, муйылдай ҡара күҙле, үтәлә егәрле, бөтмөр кеше. Уның ҡулдарында эш уйнап тора. Ҙур йорттары, ашнаҡ, йәйге бәләкәс өйҙәре, келәттәре һәм башҡа торлаҡтары ялт итеп тора. Баҡсала нимә генә үҫтермәй еңгәйебеҙ. Инде оло йәштә булыуына ҡарамаҫтан, ҡунаҡ йыйырға, һыйларға ярата. Аш-һыуға, һыйға мул ҡуллы, хәбәр һөйләргә лә, тыңларға ла яратҡан кеше ул еңгәй. Йомош юлға килгән һәр кемдең ҡулын буш итмәй, һораған әйберен мотлаҡ биреп сығара, әммә ләкин, өйрәтергә ярата инде кешене. Мәҫәлән мунса яғырға һораған кешегә, тулыһынса лекция уҡый ул. Мунсаны нисек тоҡандырырға, ҡуҙын ҡайһылай болғатырға, нисек әҙер мунсаны еренә еткереп томалап, парын сығарып ябырға. Нисек иҙәнен йыуырға, һөйләп йөрөй ыңғайына мунсаны тоҡандырышып, ул янып бөткәнсе әллә нисә барып ҡарап, бөтөрөшөп тә ҡуя. Әгәр ҙә кеше тоҙ һораһа, тоҙҙо түккеләмәй-сәскеләмәй, ябыҡ һауытта тоторға. Тоҙҙоң әжере ҡаты, шуға уны мотлаҡ ҡайтарырға кәрәк икәнен, икмәк һорағанға уны ҡайтармаһа ла ярай, хәйер булыр тиһә лә. Икмәкте күберәк бешерергә лә, нисек һаҡларға өйрәтеп сығара. Беҙ быларҙың һәр береһенә өйрәнеп бөткәнбеҙ һәм күршеләребеҙҙе бик яратабыҙ. Сит-яттарға ғына, уларҙы бөтөнләй белмәгән кешеләргә тәүге осрашҡанда сәйер тойолалыр инде.\nШулай бер көн ҡунаҡмы инде, әллә өмәме иҫтән сыҡҡан, күмәк эштән һуңдыр моғайын, күршеләрҙең ишек алдында эскәмйәлә хужаларҙың ҡыҙҙары, йәш килендәре, күрше – тирәнең ҡатын-ҡыҙҙары ултырабыҙ. Төшкө ашҡа саҡырыу көтөп һөйләшеп-гөрләшеп, төрлө ҡыҙыҡлы хәлдәр, анекдоттар һөйләп көлөшәбеҙ. Бына ағай баҡсанан һабағы менән редиска тотоп килеп сыҡты ла, йыуырға самалап, ҡоҙоҡтан һыу сығара башланы. Ул арала еңгәйебеҙ өтәләнеп ашнаҡтан килеп сыҡты, ул үтеп барышлай, ағай эргәһенә туҡтап: “Ана шулай редискаһын айырып алып йыуып аша, һабағын ашлы һыуға һал, мал ашар,” - тине. Ағайыбыҙ, уңайһыҙланып ҡына беҙгә ҡарап алды ла, тыныс ҡына итеп: “Алайҙа һин бар әле өйрәтергә, әтеү мин редисканы ташлап, һабағын ашар инем!”- тине. Ул күмәк көлөүгә иғтибар ҙа итмәй баҡсаға инеп китте, ә еңгәйебеҙ былар нимәгә көлә икән тағы?- тигән һымаҡ, аптырабыраҡ беҙгә ҡарап торҙо ла кире ашнаҡҡа инеп юғалы. Ә беҙ бер килке хахылдап көлөп алдыҡ! Шулай ҡыҙыҡ, йор һүҙле, шәп, өлгөр, бөтмөр минең яратып, хөрмәт итеп ҡатышып йәшәгән күршеләрем.\nБына ошо һәр кемгә лә, бигерәк тә йәштәргә өлгө булырлыҡ итеп донъя көткән, уңған, егәрле, мөләйем күршеләремдең бергә – бергә татыу ғүмер итеүҙәренә 50 йыл тулып үтте. Мин ҡайтҡанда байрамдары үтеп киткән булһа ла, оло юбилейҙәре, менән хөрмәтле күршеләремде, Мәрйәм еңгәй һәм Зөфәр ағайҙы бүләктәр, күстәнәстәр тотоп инеп ҡотлап сыҡтым. Илле йыл бергә ғүмер итеүҙәренә ҡарамаҫтан үҙ ара йылы хистәр һаҡлап, бер береһен ҡәҙерләп йәшәгән күршеләремде ныҡ хөрмәт итәм, һоҡланып бөтә алмайым мин уларға. Шуға ла ҡалаға китер алдынан һәр ваҡыт инеп күршеләрем менән хушлашып сығып китәм юлға. Ҡыш сығып ҡайтып ингәндә инде, уларҙың мине сәләмләп ҡаршы алып тороуҙарын күреп ҡыуанып бөтә алмайым.\nШулай бер ҡайтҡанымда Мәрйәм еңгәй миңә телефондан шылтыратып: “Зилдә килен әйҙә миңә сәйгә ин. Ҡайтҡаныңа нисә көн, һине сәйгә ала алмайым да ҡуям. Хәҙер генә ин килен йәме”- тип саҡырҙы. Мин күстәнәстәремде тотоп килеп ингәндә, еңгәй баҡсаһынан бер батмус ҙур бәлеш тотоп сығып килә ине. “И и и заманалар етте бит Хоҙайым! Кешене сәйгә саҡырыр өсөн үҙеңә йөрөргә лә кәрәкмәй, телефондан өндәшеүең дә етә. Аллаһыға шөкөр донъялар имен торһон инде. Әйҙә, әйҙә килен үтеп ултыр, Зөфәр ағайың балыҡҡа китте. Күлгә балыҡ тоторға йөрөүҙе һөнәр итеп алды бит.” – тип, хәбәрен һөйләй, һөйләй һый тулы өҫтәленә бәлешен ҡуйып, самауырын килтереп ултыртты. Беҙ оҙаҡ ҡына һөйләшеп, еңгәйҙең тәмле ризыҡтары менән кинәнеп сәй эсеп ултырҙыҡ. Мин эстән генә күршемдең ихласлығына, асыҡлығына, яҡшылығына һоҡланып ултырам. Мәрйәм еңгәйҙең һөйләгән хәбәре лә, эшләгән эштәре лә ысын күңелдән эшләнә. Ул эскерһеҙ, кешегә\nхыянатһыҙ, ярҙамсыл ҡатын. Матур ғына булып олоғайып килә инде. Була бит шундай һөйкөмлө, изгелекле кешеләр...\nМин уйланып киткәнмен икән:\n“Әйҙә әле килен ашап ултыр барынан, бына бәлешенә ынтыл, тәмле генә ул. Эй заманалар етте бит килен. Өйҙә газ тотонабыҙ, тышта ла шул газ. Самауыр ҡайнатырға йыбанып, сәйнүкте газ плитәһенә ултыртып, ут төртәбеҙ. Икмәкте духовкала һалабыҙ. Эй рәхәткә сыҡтыҡ та ул. Әммә минең мейестәрем бик йәл бит әле. Етемһерәп китте мейестәрем тип бәлеш һалып алдым әле бөгөн. Хужабикәм беҙҙе бөтөнләй онотто тип ултырмаһындар әле тигән көнөм инде. Әйҙә ашап ултыр килен”- тип еңгәй минең уйҙарымды бүлдерә. Мин һиҫкәнеп, еңгәйҙең һөйләгән хәбәрен ҡабаттан аңымдан үткәрәм дә, нишләптер күҙҙәремә йәштәр эркелә. Ғүмер буйы тотонған мейестәренең ҡапыл отставка хәлендә ҡалыуына көйөнгән, шул мейестәрен хәстәрләп йөрөгән еңгәй, минең күңелемдәге нескә ҡылдарҙы ҡуҙғатып ебәрҙе. Уның янында мин үҙемде ниндәйҙер хилаф эш ҡылғандай ғәйепле тойоп киттем. Хатта мейестәренә лә йән өрөп, терелтеп йөрөй бит ул күрше еңгәм минең.\nӘ мин анауынсама көс түгеп, төҙөп ингән өйөмдө тинтерәтеп ташлап йөрөйөм. Инде битем буйлап тәгәрәгән йәштәрҙе күреп, Мәрйәм еңгәй хафаланып:\n“Аһа, аһа килен нимә булды? Мин һине рәнйетерлек һүҙ әйттемме әллә. Нишләп илайһың?”- тип өтәләнеп китте ул.\n“Юҡ, юҡ еңгәй, өйөмдө йәлләп киттемсе, етемһерәтеп ҡалдырып сығам да китәм бит. Ә һин үҙең нишләп илайһың һуң?”- тейем мин, уның да күҙҙәре йәшләнгәнен күреп.\n“Мин һин илағанға илайым килен. Бик йәл шул өйөңдөн буш торғаны. Ағайың менән икәүләп бошонабыҙ шуға. Һин ҡайтып инһәң ҡыуанып бөтә алмайбыҙ.”- тип мине йыуата еңгәй. Шулай йә илап, йә көлөп сөкөрҙәшә, сөкөрҙәшә мейестә бешкән бәлеш менән сәй эсеп, күңелдәребеҙ булып таралышабыҙ. Һәр ваҡыт шулай татыу, бер беребеҙҙең күңелен күреп, ярҙамлашып йәшәнек күршем Мәрйәм еңгәй менән.\nГел генә юлға сығып китер алдынан, улар менән хушлашып, имен – һау тороуҙарын теләп, яҙ ҡайтырмын Аллаһы бирһә тип юллана торғайным. Һуңғы тапҡыр юлға сыҡҡанда күршеләремә инә алманым. Нишләптер туры килмәне. Улар кесе ейәндәренең туйына әҙерләнәләр, көндәре мәшәҡәтле, тынғыһыҙ ине. Бер, ике ынтылдым инеп хушлашайым, туйҙары менән ҡотлайым. Был ҙур тантананы именлектә үткәреүҙәрен теләйем тип. Һәр ваҡыт нимәлер тотҡарланы күршеләремә инеүемде. Бер нимәһе сыҡты ла торҙо, тәки хушлаша алмай сығып киттем юлға. Ҡыш буйы күңелемде өйкәп торҙо ошо хәл. Нимәгәлер йыш ҡына эсем бошоп йонсоном, күңелемде ниндәйҙер үкенес тойғоһо өйкәне. Әлбиттә интернеттән күршеләремдең кесе ейәндәренә гөрләтеп туй үткәргәндәрен, туйҙың бик күркәм булғанын күрҙем. Улар өсөн ҡыуанып та, йәштәрҙең матурлығына һоҡланып та туй фотоларын кинәнеп ҡараным. Әммә һыҙып ҡына күңелем иңрәүе баҫылманы.\nБына ниһәйәт тағы яҙ етте, мин атлығып, ашҡынып ауылыма ҡайтырға юлландым. Ҡайтып еткәс ауылға, һәр ваҡытта эш менән мәшөғөл ауылдаштарымды күреп тынысланғандай булам. Күршеләр менән сәләмләшкәндә лә, машинанан әйберҙәрҙе бушатҡанда ла, сәй эскәндә лә, йоҡларға ятыр алдынан ҡапҡа төбөндәге эскәмәйгә сығып ултырғанда ла нимәгәлер күңелем эстән генә һыҙлай, йәнем үҙенә урын тапмай. Мин иғтибар итмәҫкә тырышам, юлдан ныҡ арыуыма һылтайым.\nКинәнеп ауылымдың саф һауаһын һулайым, тирә – яҡтағы киске тауыштарҙы тыңлайым. Күршеләрҙә күмәк эш эшләйҙәр буғай, һирәк – һаяҡ тауыштары сығып ҡала. Мәрйәм еңгәй ейәндәренә күрһәтмәләр бирә. Үҙе лә ниндәйҙер мәшәҡәт менән ишек алдарында күренеп, күренеп ҡала. Зөфәр ағайҙың да көр тауышы сыға. Ниндәй рәхәт киске ауыл тауыштарын тыңлап тышта ултырыуы. Әптән ҡараңғы төшкәс мин өйгә инәм,телевизор тоҡандырам, каналдан каналға күсеп бер ҡыҙыҡ та тапмағас һүндерәм. Бер аҙҙан компьютерымды тоҡандырам да, серле лә, мөғжизәле лә интернет донъяһына сумам. Һөйөклөм теге донъяларға китеп барғандан алып төндәрен йоҡлай алмаған миңә, бик йәтеш инде былай.Таң атып малдар көтөүгә китер ваҡыт еткәндә генә йоҡоға талам.\nНиндәйҙер машиналар геүләүе, кешеләр һөйләшкән тауыштар мине татлы йоҡомдан уята. Мин тора һалып тәҙрәгә яҡынлайым. Унда асылған күренешкә иҫем китеп, бер нимә лә аңлай алмай, бер килке һеңгәҙәп торам.\nКүршеләремдең ҡапҡа төбө машиналар менән тулған, ишек алды тулы күмәк кеше, ҡым – ғыуыт.\n“Нимә булды икән. Кистән генә бөтәһелә һәйбәт ине бит?”- тигән уй ярып үтә мейемде. Мин тиҙ генә телефоныма йәбешәм. Беҙҙең яҡта үрге оста йәшәгән киленгә шалтыратып һорашам. Ул шаҡ ҡатырлыҡ хәбәр әйтә.\nИртә менән мал киткән ваҡытта Мәрйәм еңгәй үлеп киткән. Был хәбәргә ышанып та, ҡабул итеп тә, аңлап та булмай. Мин торған ерҙән ултыра төшәм. Был хәбәргә риза түгел йөрәк дарһылдығын сыға. Күңелемдә ҡаты шөбһәләнеү, аптырау, иңрәү өйөрмәһе күтәрелә. Тиҙ генә йыйынам да күршеләремә инәм. Болот шикелле халыҡ йыйылған. Ауылдың хөрмәтле оло кешеһен һуңғы юлға оҙатырға бөтәһе лә тигәндәй йыйылған, балалары, туғандары, дуҫтарының ҡайғыһының сиге юҡ. Кистән генә имен һау кеүек күренгән Мәрйәм еңгәйҙе иртә таңда астма өйәнәге тота. Тиҙ ярҙам машинаһы аша ауылдан килеп өлгөрмәй...\nҒүмер буйы ҡатышып йәшәгән күршемде хөрмәтләп тәрбиәләп һуңғы юлға оҙаттыҡ. Һәр ваҡытта тик изгелек нурҙары сәсеп йөрөгән күршем беҙҙе ҡалдырҙы, балаларын, туғандарын, дуҫтарын зар илатып китте Мәрйәм еңгәй.\nЕтемһерәп ҡалдыҡ барыбыҙ, етемһерәп ҡалды ауылым, етемһерәп ҡалды урамым...


Радик Гәрәев исемендәге йырсылар конкурсында еңеүсе йөҙ мең һум аҡса аласаҡ // Мәҙәниәт | новости башинформ.рф\nРадик Гәрәев исемендәге йырсылар конкурсында еңеүсе йөҙ мең һум аҡса аласаҡ\n15:48, 23 марта 2016 Мәҙәниәт\nӨФӨ, 2016 йыл, 23 март. /«Башинформ» мәғлүмәт агентлығы, Әлим Фәйезов/.\nБашҡортостанда Радик Гәрәев исемендәге йырсылар конкурсы еңеүсеһе билдәләнәсәк. Бәйге бөгөн, танылған йырсының тыуған көнөндә, Яңауыл ҡалаһында башланды. Уны ойоштороусы булып Яңауыл районы хакимиәте сығыш яһай.\nМуниципалитет хакимиәтендә хәбәр итеүҙәренсә, быйыл конкурс бишенсе тапҡыр үткәрелә. Рәсәйҙең һәм Башҡортостандың халыҡ артисы, халыҡ-ара, бөтә Союз һәм бөтә Рәсәй конкурстары лауреаты, Ғ.Сәләм исемендәге республика премияһы лауреаты, Яңауыл районында тыуып үҫкән Радик Гәрәевҡа 60 йәш тулған булыр ине.\nЙырсылар бәйгеһендә республиканың 10 районынан һәм алты ҡалаһынан 50 башҡарыусы ҡатнаша. Иң йәш ҡатнашыусыға 12 йәш булһа, иң өлкәненә – 75. Улар халыҡ һәм эстрада йырҙарын башҡара. Һуңғыһы – Радик Гәрәевтың репертуарынан.\nКонкурсанттарҙы З.Исмәғилев исемендәге Өфө дәүләт сәнғәт институтының вокал сәнғәте кафедраһы мөдире Фәрзәнә Сәғитова рәйеслегендәге жюри баһалай. Жюри составына республиканың күренекле сәнғәт эшмәкәрҙәре — Рәсәйҙең һәм Башҡортостандың атҡаҙанған артисы Йәмил Әбделмәнов, Рәсәйҙең һәм Башҡортостандың атҡаҙанған сәнғәт эшмәкәре Эльвира Ғәйфуллина, Башҡортостандың халыҡ артисы Фәнәүи Сәлихов, шулай уҡ Яңауыл ҡалаһындағы Балалар сәнғәт мәктәбе уҡытыусыһы Хәлисә Нәсибуллина ингән.\nКөн дауамында бәйгеселәр тарих-тыуған яҡты өйрәнеү музейында һәм ҡала мәктәптәренең береһендәге музейҙа артистың ижадына арналған күргәҙмә менән таныша ала.\nҺуңынан Радик Гәрәевтың ижадын һөйөүселәр өсөн гала-концерт уҙа, унда конкурс еңеүселәре һәм дипломанттары бүләкләнәсәк. Гран-при яулаусы йөҙ мең һум күләмендә аҡсалата премия аласаҡ.\nТеги: хәтер,йырсылар конкурсы,радик гәрәев


Шәриптәрҙең һаулығын хәстәрләп\n21 Декабрь 2017, 16:16\nШәрип ауылында йәшәүселәрҙең ҡыуанысының сиге юҡ. Шул көндәрҙә унда күптән көтөлгән фельдшер-акушерлыҡ пункты сафҡа инде.\nРайон хакимиәте башлығы Марс Кашаповтың тырышлығы һәм эшҡыуарҙарҙың ярҙамы менән ауылда ФАП асылды. Был тәңгәлдә ҙур эш башҡарылды: мәктәптең ике кабинеты төҙөкләндерелде, тәҙрәләре алмаштырылды, пунктҡа айырым инеү урыны булдырылды. Яңы ФАП заман талаптарына тулыһынса яуап бирә, тейешле медицина ҡорамалдары, йыһаз менән тәьмин ителгән, сирлеләрҙе ҡабул итеү, процедуралар, ололар һәм балалар өсөн бүлмәләр, хужалыҡ блогы бар. Пунктта йылы, яҡты, иркен, унда бар уңайлыҡтар тыуҙырылған. Фельдшер-акушерлыҡ пунктын төҙөкләндереүҙә район эшҡыуарҙары, хужалыҡ етәкселәре һәм башҡалар ҙур өлөш индерҙе. Шулай уҡ "Янғантау" шифаханаһы директоры Альфред Аҡбашевтың да ярҙамы тос булды.\nПунктты асыу тантанаһында район етәкселәре, ауыл халҡы, балалар ҡатнашты. Район хакимиәте башлығы Марс Кашапов иң изге теләктәрен еткереп, районда алдағы йылдарҙа тағы ла 10 ФАП-тың асылыуы күҙалланыуын әйтеп үтте.\nҮкенескә күрә, әлегә медпунктта халыҡты хеҙмәтләндерергә фельдшер юҡ. Бәлки, унда йәш белгес тә эш башлар. Сөнки ауыл еренә ҡайтҡан фельдшерҙарға эшкә урынлашыу менән бер рәттән, республика Хөкүмәте тарафынан 500 мең һум күләмендә матди ярҙам да биреү ҡаралған.


Башҡортостанда юл-транспорт ваҡиғаһында өс кеше һәләк булған, ҡатын һәм үҫмер дауаханаға оҙатылған // Хәл-ваҡиғалар | новости башинформ.рф\n17:38, 19 сентября 2018 Хәл-ваҡиғалар\nБашҡортостандың Салауат районында Һамар — Өфө — Силәбе трассаһының 1613-сө саҡрымында 19 сентябрҙә көндөҙ ҡурҡыныс авария теркәлгән. Республика Дәүләт автоинспекцияһының матбуғат хеҙмәтенән хәбәр итеүҙәренсә, бер йүнәлештә китеп барған Mercedes-Benz еңел автомобиле, Hyundai йөк фургоны һәм уларҙың ҡаршыһына килгән Iveco йөк машинаһы бәрелешкән. Бәрелгәндән һуң Mercedes-Benz янып киткән.\nЮл фажиғәһендә еңел автомобиль водителе һәм ике пассажир һәләк булған, бер ҡатын һәм үҫмер дауаханаға оҙатылған.\n«Юл-транспорт ваҡиғаһында ҡатнашыусыларҙың шәхестәре һәм авария сәбәптәре асыҡлана. Урында полиция хеҙмәткәрҙәре, тәфтиш-оператив төркөм эшләй», — тип аңлатма бирҙеләр Юл хәрәкәте хәүефһеҙлеге дәүләт инспекцияһында.\nФажиғә урынында Ғәҙәттән тыш хәлдәр министрлығынан бер янғын һүндереү машинаһы һәм ике янғын һүндереүсе эшләй.\nАлдан хәбәр ителгәнсә, 18 сентябрҙә Башҡортостандың Дүртөйлө районында үлемесле авария булған. Мәскәү — Өфө юлында «Лада Гранта» һәм ҡаршыға килгән ярымтағылмалы Iveco бәрелешкән. Юл фажиғәһе ата-әсәнең һәм уларҙың ике бәләкәй балаһының ғүмерен өҙгән.


Бөгөн республикала һауа шарттарының кинәт боҙолоуы көтөлә\nКөндөң икенсе яртыһында синоптиктар йәшен йәшнәүе, ҡойма ямғыр һәм урыны менән боҙборсаҡ яуыуы, дауыл сығыуы тураһында хәбәр итә.\nЕлдең тиҙлеге секундына 26 метрға етеүе ихтимал. Ошоно иҫәпкә алып, республиканың Ғәҙәттән тыш хәлдәр буйынса дәүләт комитеты хәүефһеҙлек саралары хаҡында онотмаҫҡа саҡыра. Шул иҫәптән ҙур ихтыяж булмағанда шәхси транспортҡа ултырмаҫҡа, ағастар, реклама таҡталарынан алыҫыраҡ йөрөргә, айырыуса йәшен ваҡытында уяулыҡты юғалтмау талап ителә.\nКирилл Первов, Башҡортостандың ғәҙәттән тыш хәлдәр буйынса дәүләт комитеты рәйесенең беренсе урынбаҫары: «Йәшен ваҡытында кеҫә телефондарын ҡулланырға ярамай, шулай уҡ электр сымдарынан алыҫ йөрөргә кәрәк. Бынан тыш, яңғыҙ ағас төбөндә ышыҡланырға ярамай. Йәшен ваҡытында бөтөнләй инер бурын булмаһа, ергә ятыу хәүефһеҙерәк».


«Нефтсе» стадионында төбәк етәксеһе тейешле инфраструктура булдырыу буйынса эш һөҙөмтәләре менән танышты.\nУҙған миҙгел дауамында фитнес-үҙәк һәм кафе биналары үҙгәртеп ҡоролған һәм йүнәтелгән, кәрәкле ҡорамалдар һатып алынған, тип хәбәр итте «Өфө» футбол клубының генераль директоры Шамил Ғәзизов. 2017 йылдың 1 апрелендә «Нефть» фитнес-клубы асылды, унда шәхси күнекмәләр һәм төркөм программалары өсөн залдар ҡаралған, сайкл, кросс-тренинг, күнекмә залдары, массаж бүлмәһе бар.\nРөстәм Хәмитов үҙәктең төп һәм өҫтәмә бүлмәләрен ҡараны, кафела хаҡтар һәм аҙыҡ-түлектең сифаты менән ҡыҙыҡһынды.\nЯңыртыуға мохтаж инфраструктура объекттары иҫәбендә – физкультура-һауыҡтырыу бинаһы. Әлеге ваҡытта унда спорт һәм тренажерҙар, атлетика гимнастикаһы залдары эшләй. Шамил Ғәзизов әйтеүенсә, хәҙер физкультура-һауыҡтырыу комплексында спорт майҙансыҡтарын яңыртыу һәм киңәйтеү хаҡында мәсьәлә ҡарала, ул бында яңы, шул иҫәптән балалар өсөн секциялар асырға, шөғөлләнергә килеүселәрҙең һанын арттырырға мөмкинлек бирәсәк.\n«Өфө» футбол клубының Рәсәй Премьер-лигаһында уңышлы сығыш яһауы балалар, егеттәр һәм ҡыҙҙар араһында футбол менән шөғөлләнеүгә ҙур ҡыҙыҡһыныу уятты. 2013 йылдан клуб мәктәбендә шөғөлләнеүселәрҙең иҫәбе 350-нән 950 кешегә тиклем артты, иң бәләкәйҙәренә – ни бары дүрт йәш. Республика Башлығы футболдағы әҙерлек системаһы менән танышты, йәш спортсыларҙың күнекмәләрендә булды, улар шөғөлләнгән шарттар менән ҡыҙыҡһынды.\nРөстәм Хәмитов шулай уҡ «Өфө» футбол клубының уҡытыу-күнекмәләр базаһын ҡараны. Унда футбол буйынса Рәсәйҙә Донъя чемпионатын уҙғарыуға әҙерлек сиктәрендә яңыртыу эштәре бара. Киләһе йылда база чемпионатта ҡатнашыусы командаларҙың береһе өсөн күнекмә майҙансығына әйләнеүе мөмкин.\nӘлеге ваҡытта бында FIFA талаптарына ярашлы инженер коммуникациялары һәм өҫтәмә ҡоролмалар урынлаштырыу менән футбол майҙанын төҙөү эштәре бара. Дөйөм төҙөлөш майҙаны 25,6 мең квадрат метр тәшкил итәсәк. Күнекмә майҙансығына 500 урынлыҡ трибуна менән 105×68 метр майҙанда уйын майҙансығы, сисенеү бүлмәләре, матбуғат үҙәге һәм автомобиль ҡуйыу майҙаны инәсәк. Эштәр графикка ярашлы бара, сентябрҙә объект файҙаланыуға тапшырыласаҡ, тип хәбәр итте Шамил Ғәзизов.\nБер үк ваҡытта өс ҡатлы корпус яңыртыла, бында спортсыларға йәшәү өсөн ҡунаҡхана бүлмәләре ҡаралған, шулай уҡ йәйге йорттар ремонтлана, унда балалар өсөн спорт лагеры урынлашасаҡ. Ремонт эштәре тамамланғас, кәрәкле ҡорамалдар һатып алғандан һуң лагерь сменаһына 200 баланы ҡабул итә аласаҡ. Тәүге смена быйыл июль айында уҡ килер тип күҙаллана.


"Йәшлек" гәзите БР Башлығы грантына лайыҡ булды! » «Йәшлек» гәзите | Газета «Йәшлек» | Официальный сайт газеты Йэшлек\nГазета "Йәшлек" » Йәмғиәт » "Йәшлек" гәзите БР Башлығы грантына лайыҡ булды!\n21.08.2019 "Йәшлек" гәзите БР Башлығы грантына лайыҡ булды!\nРеспубликаның 69 коммерцияға ҡарамаған ойошмаһы (НКО), шул иҫәптән "Йәшлек" гәзите БР Башлығының гражданлыҡ йәмғиәтенең үҫешенә бағышланған гранттар субсидияһы конкурсында еңеү яуланы. Башҡортостандың Ғаилә, хеҙмәт һәм халыҡты социаль яҡлау министрлығы ойошторған был конкурстың бюджеты 50 миллион һум тәшкил итә.\nИҫегеҙгә төшөрәбеҙ, БР Хөкүмәтенең 386-сы ҡарары менән иғлан ителгән гранттар конкурсына 1-12 июль арауығында 229 ғариза ҡабул ителде. НКО-ларҙың күбеһе "Әүҙем республика" номинацияһын һайлаған - улар 171. "Татыу күршеле республика" һәм "Татыу республика" тигәндәренә 29-шар проект килгән. Тикшереү һөҙөмтәһендә конкурсҡа 182 ғариза үткәрелгән, 47-һе төшөп ҡалған. Әлеге мәлдә эштәрҙе эксперттар ҡарай.\nКонкурс комиссияһы ҡарары менән гранттар 69 проектҡа биреләсәк. Улар араһында йәштәргә ярҙам итеү һәм уларҙың ялын, мәшғүллеген булдырыу, һаулыҡ һаҡлау, халыҡты социаль яҡлау, ғаилә ҡиммәттәрен нығытыу, тәбиғәтте һаҡлау, ауыр тормош хәлендә ҡалған балаларға һәм үҫмерҙәргә ярҙам итеү йүнәлештәре бар. Күп проекттар республиканың ауыл-ҡалаларында эшләйәсәк - был айырыуса һөйөнөслө.\nБеҙҙең гәзит конкурста уҡыусылар араһында үткәрелгән Булат Солтангәрәев исемендәге ижади конкурс менән сығыш яһаны һәм еңеү яуланы.\nПроекттарҙы 2019 йылдың 1 ноябренән тормошҡа ашыра башлау ҡаралған. Быға 12 ай ваҡыт биреләсәк.


Фермерҙар милли проект буйынса ниндәй ярҙам аласаҡ?\n17 Август 2019, 09:13\nФермерҙар милли проект буйынса ниндәй ярҙам аласаҡ? “Бәләкәй һәм урта эшҡыуарлыҡ һәм шәхси эшҡыуарлыҡ башланғыстарына булышлыҡ ҡылыу” милли проекты төбәгебеҙҙә төрлө яҡлап әүҙем тормошҡа ашырыла, тип хәбәр итә Башҡортостан.#ВладимирПутин#национальныепроекты#нацпроекты #региональныепроекты#регпроекты#нацпроектыБашкортостан\n“Бәләкәй һәм урта эшҡыуарлыҡ һәм шәхси эшҡыуарлыҡ башланғыстарына булышлыҡ ҡылыу” милли проекты төбәгебеҙҙә төрлө яҡлап әүҙем тормошҡа ашырыла, тип хәбәр итә Башҡортостан.\nМәҫәлән, Башҡортостандың Эшҡыуарлыҡ һәм туризм буйынса дәүләт комитеты рәйесе вазифаһын башҡарыусы Римма Бойцова һүҙҙәренсә, хеҙмәт урындары булдырған өсөн республикалағы бәләкәй һәм урта эшҡыуарҙарҙың йыл башынан инвестиция маҡсатында алынған кредитының процент ставкаһы өлөшөн ҡапларға ярҙам итәсәктәр. Был субсидияның күләме эш урындарының иҫәбенә бәйле.\nМилли проектҡа ярашлы булдырылған башланғыс, һис шикһеҙ, халыҡтың мәшғүллеген тәьмин итеүгә үҙ өлөшөн индерәсәк. Эшҡыуар бер хеҙмәт урыны өсөн – 100 мең һумға тиклем, ә ун һәм унан ашыу икән, 1 миллион самаһы субсидия аласаҡ, тине агентлыҡ етәксеһе.\n“Бәләкәй һәм урта эшҡыуарлыҡ, шәхси эшҡыуарлыҡ башланғыстарына булышлыҡ ҡылыу” милли проекты үҙ эсенә биш федераль проектты ала. Улар йүнселлек эшмәкәрлеген алып барыу шарттарын яҡшыртыу; бәләкәй һәм урта эшҡыуарлыҡ субъекттарын финанс ресурстарға, шул иҫәптән ташламалы финанслауға индереүҙе киңәйтеү; бәләкәй һәм урта эшҡыуарлыҡ субъекттарын йылдам үҫтереү; фермерҙарға ярҙам системаһын булдырыу һәм ауыл кооперацияһын үҫтереү; эшҡыуарлыҡты популярлаштырыу йүнәлештәрен тормошҡа ашыра.


Бында йәй етеүен сирен сәскәләре менән бәйләйҙәр\nХуш еҫле сәскәгә төрөнөп ултырған сирендәрҙе баш ҡаланың ботаника баҡсаһында йөҙҙән ашыу халыҡ тамаша ҡылды.\nБыл сирендәрҙең иң билдәлеләре. Уларҙың сорты Салауат Юлаев. Бөгөнгө сараны юҡҡа ғына сирендәр вальсы тип атамағандар. Ботаника баҡсаһында 500-ашыу ҡыуаҡ шау-сәскәгә күмелгән. Бында донъяла билдәлелек алған 150-нән ашыу сорт үҫтерелә.\nИрек Латипов, паркта ял итеүсе: «Был байрамды интернеттан белдек. Беҙгә ныҡ оҡшаны. Бында сирендәр матур, тыныс».\nСирендәр паркының хужабикәһе Наталья Полякова ойошторған экскурсия бер кемде лә битараф ҡалдырманы. Халыҡ уларҙың сорттары, сәскәһе һәм нисек тәрбиәләү хаҡында ҡыҙыҡлы мәғлүмәт ишетте.\nРәфиға Ишбирҙина, паркта ял итеүсе: «Миңә был экскурсия бик оҡшаны. Бында 28 төҫ сирен үҫә. Бик күңелле. Һауа таҙа».\nСирендәр вальсы ботаника баҡсаһында тәүгә ойошторолдо. Япондар сакураны, итальяндар миндаль ағасына байрам ойошторған кеүек, хуш еҫле, наҙлы сирендәр ҙә байрамға хаҡлы,ти бөгөнгө сараны ойоштороусылар. Борон кешеләр хуш еҫ таратыусы был матур ҡыуаҡтарҙы ожмах ағасы тип йөрөткән. Ҡасандыр Өфө лә сирен ҡыуаҡтарына төрөнөп ултырған булған. Сараны ойоштороусылар баҡса һәм парк биҙәүҙән ситләтегән сирендәргә ҡараш ҡасан да булһа яҡшы яҡҡа үҙгәрер тигән өмөттә. Һәүәҫкәр фотографтарҙы, рәссамдарҙы илһамландырған, матур сәскәләргә тамаша ҡылырға теләүселәр өсөн бындай вальс йыл һайын үткәреләсәк.


Башҡортостандың туристик сувенирҙары | ГТРК «Башкортостан» — Новости Уфы и РБ\nӨфөлә беренсе тапҡыр “Башҡортостандың туристик сувенирҙары» конкурсы үтте. Унда республиканың 82 кәсепсеһе ҡатнашты. Был бәләкәй генә тирмә балсыҡтан әүәләнгән, башҡорт орнаменттары менән биҙәлгән, тирмә тышында кәрәк-яраҡтар урынлаштырылған, хатта уның эсе лә йыһазланған. Ауырғазы районы оҫтаһы, рәсем дәресе уҡытыусыһы Зәки Исмәғилев 6 йыл дауамында аҡ һәм ҡыҙыл балсыҡтың химик составын өйрәнә һәм ике төрлө балсыҡты йәбештереү ысулын тапҡан.Скульптор Мәүлитбай Хәлилов оҫтаның эшен юғары баһалай һәм байтаҡ сувенирҙарҙы бергә эшләйҙәр.Билдәле рәссамдар менән бер юлы һәүәҫкәр оҫталарҙың ҡул эштәре урын алған. Ләлә Камалетдинова 10 йылдан ашыу башҡорт милли кейемендәге һындарҙы эшләп һатыуға сығара һәм йылдан-йыл башҡорт сувенирҙарына талап арта, тип билдәләй оҫта.Күргәҙмәлә республиканың төрлө төбәктәренән 80-дән ашыу ҡул оҫтаһы ҡатнашты. Һәр оҫтаның үҙенсәлекле тауары — Башҡортостан ерлеген һүрәтләгән сувенирҙар, милли музыка ҡоралдары, таштарҙан эшләнгән алҡалар, түшелдеректәр, ҡашмауҙар, матур-мутур ҡурсаҡтар, башҡортса яҙылған открыткалар.Күргәҙмәлә ошондай матур, башҡорт ҡурсаҡтары тәгдим ителә. Уның үҙенсәлеге шунда, урман-яландарҙан йыйлған уләндәр тултырылған. Ысынлап-та, хуш еҫле ҡурсаҡ.Республика бәйгеһендә Башҡортостан музейҙары өлгөләре лә урын алды. Конкурс барышында семинарҙар һәм оҫталыҡ дәрестәре, «Туристик сувенир» Бөтә Рәсәй фестиваль-конкурсына нигеҙ һалған Геннадий Шаталов менән аралашыу ойошторолдо. Еңеүселәр һәм призерҙар октябрҙә Һарытауҙа «Туристик сувенир» Бөтә Рәсәй конкурсының дөйөм милли финалында ҡатнашасаҡ. Киләсәктә Башҡортостан оҫталарының күргәҙмәһен һәр 2 ай һайын ойоштороу ҡарала. Был иһә үҙ сиратында республика ерлеген һүрәтләгән сувенирҙарҙы киң тартырға ярҙам итәсәк.


7Converter | Нисек скачать видео с YouTube\nYoutube-ла видео өсөн android скачать mp4 менән нисек скачать в\nВатан өсөн загрузка видеоформатында mp4 һеҙҙең телефонда андроид өсөн, был инструкция кәрәк::\nАҙым 1. Видео с Youtube һайлау, ул һеҙ телисез скачать\nАҙым 2. Һайлау функцияһын "сошник" , ә унан һуң төймәгә басыгыз "копируйте һылтанмалар" скриншоты булараҡ күрһәтеү.\nАҙым 3. Биткә күсеү 7converter.com юлдар эҙләй һәм һөргөндә була. Төймәгә басыгыз "видео ала өсөн һылтанмалар".\nАҙым 4. Һезгә генә кәрәк саҡта варианты һайларға кәрәк. форматында mp4 теләне һәм сифаты-титоға "скачать".\nАҙым 5. Youtube-ла видео өсөн өс нөктә менән йәнәш төймәгә була. Һайлағыҙ һәм төймәгә аса"скачать".\nАҙым 6. Скачать Видео уңышлы булды, үҙенең смартфон, һеҙ ҡарай аласаҡ һәм ул, төймәгә басыгыз "уны асыу".\nТеләһә ҡайһы мәсьәләне улар һеҙ алып килгән\n💥 Youtube-ла видео өсөн android скачать менән мин нисек табырға мөмкин?\nВидео с YouTube download, һаҡлай: файловый менеджер в папка, йәки android бүлек китапханала "загрузить файл" веб-браузер.\n✅ Файлдар android телефон mp4 һеҙ нисек уйнай?\nСкачать өҫтәмә һеҙҙең өсөн телефон android өсөн береһе уйнатыу киләһе видеояҙмалы ҡулланырға мөмкин: VLC for Android, MX Player, Plex, player Video, Player All Video Format. Хәҙер һеҙ һүрәттәр һәм тауыш сифаты иң яҡшы наслаждайся.\n⏳ Тауыш юҡ YouTube видеоны загрузить?\nЙәки һеҙ динамика проблемаларына менән телефон тапшырғысы.\nТауышһыҙ режимға Телефон ҡушыла..\nИң түбән кимәлдә һайлау динамика телефон громкость.\nВидеояҙмаһы ла бар, тауыш биреү.\n⭐ Android скачать видео на youtube мин аса алмайыммы ни?\nҺеҙ был эштә ярҙам медиаплеер түгел .форматында mp4.\nХәтер телефон һеҙ тулыһынса тултырылған. Ҡарап бөтөрә һәм файл өҫтәмә туҡландырыу.\nСкачать Видео ваҡытында зыян булыу-булмауы арҡаһында интернетҡа тоташыу.\n⚡ Видео с YouTube скачивать тейешме ни мин?\nВидеоларҙы ҡарарға мөмкин автономиялы режимға һеҙ үҙегеҙҙең телефон, Интернет тоташыуы башҡа теләсә ҡайһы ваҡытта.\nВидео реклама булып тора, шуға күрә алалар наслаждаться уның ҡарап һеҙ һәр ваҡыт.\nВидео һеҙҙең төҙәтеү еңел, әгәр был кәрәк.\n❓ Скачать видео с youtube мөмкин мин үҙем компьютер бармы?\nБыл youtube форматында mp4 һеҙҙең менән тулыһынса н скачать видео ярҙамында windows 7converter.com. Youtube сайтына һылтанманы профилендә видео һәм ябай икән, ул һеҙ телисез. Беҙҙең барыһы ла эшкәртеү системаһы булырға, һеҙ үҙегеҙ һәм видеоларҙы компьютерға күсереү мөмкин..\nШулай уҡ ҡара: скачать видео с YouTube н Windows MP4 нисек була?\n7converter.com youtube видео на андроид скачать mp4 яҡлаусылары булғанға ғына түгел ул, әммә һеҙҙең ярҙам һәм башҡа реклама менән телефон һәм телефон включено на youtube видео ҡарай ҡарай, һеҙ экранда на youtube.


Медиктар киҙеүҙән прививка яһатырға саҡыра // Йәмғиәт | новости башинформ.рф\nМедиктар киҙеүҙән прививка яһатырға саҡыра\n17:39, 2 ноября 2010 Йәмғиәт\nӨфөнөң ашығыс медицина ярҙамы станцияһы хеҙмәткәрҙәре ҡала халҡын киҙеүҙән ваҡытында прививка яһатырға саҡыра. Ауырыуҙы дауалауға ҡарағанда иҫкәртеүе еңелерәк, тип иҫәпләй медиктар.\nОРВИ һәм киҙеү миҙгеленә әҙерлек Ашығыс ярҙам станцияһында октябрҙә үк башланды: ойошҡан рәүештә хеҙмәткәрҙәрҙе вакцинациялау үткәрелә. Бөгөнгө көнгә киҙеүҙән 80 процент самаһы медперсоналға һәм водителдәргә прививка яһалды, тип хәбәр итте ҡала Ашығыс медицина ярҙамы станцияһының йәмәғәтселек менән бәйләнеш буйынса белгесе Олеся Осадчая.\n— Ауырыуҙың миҙгелле киҫкенләшеүе осоронда Ашығыс ярҙам хеҙмәткәрҙәре сафы һирәгәймәҫ, тип тулы ышаныс менән әйтергә мөмкин, — ти Олеся Осадчая. — Медиктарға бөтә өфөләр эйәрһен ине, тип теләргә ҡала.\nТеги: ашығыс ярҙам, ОРВИ


Өфө ҡала Советы журналистар араһында конкурс иғлан итә // Йәмғиәт | новости башинформ.рф\nӨфө ҡала Советы журналистар араһында конкурс иғлан итә\n14:55, 25 сентября 2013 Йәмғиәт\nӨфө ҡала Советы Советтың 2013 — 2014 йылдарҙағы эшмәкәрлеген иң яҡшы яҡтыртыуға журналистар конкурсы үткәрә. Ҡаланың депутаттар корпусы бөгөн үҙенең XXII ултырышында ошондай ҡарар ҡабул итте.\nКонкурс ҡала Советы эшмәкәрлегенең асыҡлығын күтәреү һәм Өфө биләмәһендәге урындағы үҙидара органдарының эшен даими яҡтыртыусы журналистарҙы дәртләндереү маҡсатында үткәрелә.\nҠатнашыу өсөн 2013 йылдың 1 октябренән 2014 йылдың 30 сентябренә тиклемге осорҙа ваҡытлы матбуғат баҫмаларында, киң мәғлүмәт сараларының рәсми сайттарында баҫылған, йә булмаһа телеэфирҙа, радиоэфирҙа сыҡҡан эштәр ҡабул ителәсәк.\nКонкурс дүрт номинация буйынса үтәсәк: «Матбуғат һүҙе» — ваҡытлы матбуғат баҫмалары өсөн, «Интернет донъяһы» —интернет-киң мәғлүмәт саралары, «Ҡала объективта» — телекомпаниялар һәм мәғлүмәт агентлыҡтары, «Өфө тауышы» — радиотапшырыуҙар алып барыусылар өсөн.\nҠатнашыусылар конкурсҡа 5 – 50 эш тәҡдим итә ала. Һәр номинацияла өс призлы урын билдәләнәсәк. Һәр номинацияла еңеүсе диплом һәм 50 мең һум күләмендә аҡсалата бүләк аласаҡ. Икенсе һәм өсөнсө урындар өсөн аҡсалата бүләктәр 30 һәм 15 мең һум тәшкил итәсәк. Конкурсҡа эштәр ҡабул итә башлау тураһында өҫтәмә рәүештә иғлан ителәсәк.\nТеги: конкурс,матбуғат бвҫмалары,приз


Өфөлә «Урал-батыр» эпосын яҙып алыуға 100 йыл тулыуға арналған конференция үтә\n30 Ноябрь 2010, 12:00\nӨфөлә, БР Дәүләт Йыйылышы – Ҡоролтай Йортонда, «Урал-батыр» эпосын яҙып алыуға 100 йыл тулыуға арналған «Урал-батыр» һәм донъя халыҡтарының рухи мираҫы» халыҡ-ара ғилми-ғәмәли конференцияһы асылды. Уны ойоштороусылар – Рәсәй Фәндәр академияһы Өфө ғилми үҙәгенең Тарих, тел һәм әҙәбиәт институты, БР Фәндәр академияһы, БР Мәҙәниәт министрлығы, Башҡортостан Республикаһының ЮНЕСКО эштәре буйынса комитеты. Конференцияла БР Хөкүмәте Премьер-министры урынбаҫары Зөһрә Рәхмәтуллина ҡатнаша. Форумда ҡатнашыусыларға һәм ҡунаҡтарға тәбрикләү һүҙе менән һәм уңышлы эш теләп БР Дәүләт Йыйылышы – Ҡоролтайҙың Фән, мәғариф, мәҙәниәт, спорт һәм йәштәр эштәре буйынса комитеты рәйесе, Башҡортостандың халыҡ шағиры Рауил Бикбаев сығыш яһаны.\n«Урал-батыр» эпосын яҙып алыуҙың 100 йыллығына арналған ғилми форум Өфө, Стәрлетамаҡ, Сибай, Учалы, Ҡазан, Яр Саллы, Төмән, Новосибирск, Горно-Алтайск ҡалаларынан, шулай уҡ Абхазиянан һәм Германиянан ғалимдарҙы йыйҙы.\nКөндөң тәүге яртыһында пленар ултырыш үтте, икенсеһендә төрлө секциялар һәм ике симпозиум эшләйәсәк.


Аҙна яңылыҡтары 26.10.2014\n- Һаулыҡ һаҡлау министрлығы бюджет иҫәбенә уҡыған студенттарҙы эшкә юллама менән ебәреү системаһын кире ҡайтарыуҙы һорай. Советтар Союзы заманындағы алым төпкөлдәрҙә кадрҙар етешмәү мәсьәләһен хәл итер, тигән фекерҙә ведомство белгестәре.\n- Кем әйтә ул ауылда күңелһеҙ тип? Яҡшылыҡты тормоштан көтөп ятһаң, әлбиттә, күңелһеҙ, ә бына тормошоңдо үҙең яҡшыртһаң, ауылда ла ҡаласа йәшәп була. Быны Күгәрсен районы Йомағужа ауылы халҡы иҫбатлай.\n- Хаҡтар артты, әммә сифат кирегә тәгәрәй. Һуңғы арала балалары мәктәптә туҡланған ата-әсәләрҙән бындай һүҙҙәрҙе йыш ишетергә тура килә.\n- Күмертау ҡалаһында полиция хеҙмәткәрҙәре үҙенсәлекле енәйәт ҡылыусыларҙы ҡулға алды. Компьютер техникаһы магазинында аҡса ваҡлатырға теләүсе сит ил граждандары һатыусыларҙа шик тыуҙыра.\n- Илебеҙгә мәңгелек ҡыш килде. Дөрөҫ, миҙгелдәр алмашынасаҡ, әммә ни бары үҙебеҙ бынан ары ҡышҡы ваҡыт менән йәшәйәсәкбеҙ. Бөгөн төндә сәғәт телдәре бер сәғәткә артҡа күсерелде.\n- Өфөлә үткән энергетика форумында Өфө дәүләт авиация техник университеты студенттары электр сымдарын боҙлауыҡтан һаҡлау технологияһын күрһәтте. Ул Хәйбулла районында ҡулланыла башлаған да инде.\n- Төҙөлөш өсөн ҡулланылған ҡаҙылма байлыҡтарын рөхсәтһеҙ сығарыусыларға яза ҡатылана. Депутаттар закон боҙоусыларҙың техникаһын тартып алыу һәм енәйәт эше ҡуҙғатырға тәҡдим итә.\n- Белорет ҡалаһындағы тикшереү изоляторында кондитер ризыҡтары эсенә йәшерелгән наркотик матдәләр табылды. Оператив-эҙләү саралары барышында хоҡуҡ һағында тороусылар 38 йәшлек хөкөм ителеүсегә тәғәйенләнгән посылканы тикшерҙе.\n- Башҡортостан таможняһы хеҙмәткәрҙәре Башҡорт дәүләт университетының биология факультетына алты крокодил ҡарасҡыһын тапшырҙы. Экзотик хайуандар таможня сигендә тартып алынған.\n- Тағы бер башҡорт егете Олимп тауына күтәрелде. Айнур Шәйбәков Төркиәлә үткән халыҡ-ара шашка буйынса шәхси команда беренселегендә тарихи еңеүгә өлгәште.\n- Йөҙ йылдан һуң башҡорт халҡының баһаланмаҫ байлығы кире Тыуған иленә ҡайтарылды. Башҡортостан халҡы Берлин һәм Вена архивтарында һаҡланған рухи хазина өлгөләрен ишетә аласаҡ.


КТП по гос.башкирскому языку 6 класс\nИнфоурок › Другое ›Другие методич. материалы›КТП по гос.башкирскому языку 6 класс\nБашҡортостан (белешмә) З.Биишева «Башҡортостан». Р.Ғарипов «Дан һиңә,дан, Башҡортостан!».\nБашҡорт теле буйынса алдағы синыфта үтелгәндәрҙе ҡабатлау\nӘ.Усманов «Башҡорттарҙың ғәскәри хеҙмәте» (тарихи белешмә). Фонетик күнегеүҙәр.\nҠолой кантон.(Башҡортхалыҡйыры). Һүҙ төркөмдәре тураһында төшөнсә.\nҒ.Хөсәйенов “РудасыИсмәғилТасимулы» повесы. Исем тураһында төшөнсә.\nМ.Ғафури «Беҙҙең нәмәләрҙе һатҡанда» әҫәре. Фонетик күнегеүҙәр.\nИнша. Көз килде.\nМ.Иҙелбаев «Хушлашыу» әҫәре. Фонетик күнегеүҙәр.\nБиографик белешмә, әҙәби әҫәргә анализ.\nФонетик күнегеүҙәр. Р.Бикбаев «Салауат ҡылысы»\nС.Злобин «Салауат Юлаев» (романдан өҙөк). Хаталар өҫтөндә эш.\nҒ.Ибраһимов «Кинйә» романының идея-тематик йөкмәткеһе. Яңғыҙлыҡ һәм уртаҡлыҡ исемдәр.\nБиографик белешмә, ижады.\nРус-француз һуғышы бәйете. Фонетик күнегеүҙәр.\nИсемдәрҙең һан, эйәлек килеш һәм хәбәрлек категориялары.Я.Хамматов «Төньяҡ амурҙары» әҫәре.\nҠаһым түрә (риүәйәт). Бәйет тураһында төшөнсә. Исемдәрҙең күплек категорияһы\nКонтрль диктант. Кыш башы.\nР.Солтангәрәев «Осто Бөркөт…». Хаталар өҫтөндә эш.\nБиографик белешмә, ижады\nР.Бикбаев «Уралыма». Исемдәрҙең хәбәрлек категорияһы.\nЯ.Хамматов.Ғәйҙулла әҫәре . Исемдәрҙең эйәлек заты менән үҙгәреше, уларҙың мәғәнәләре.\nБашҡорт халыҡ йыры «Йәмле Ағиҙел буйҙары».Исемдәр буйынса үтелгәндәрҙе ҡабатлау.\nБашҡорт халыҡ йыры «Йәмле Ағиҙел буйҙары»\nР.Бикбаев «Һыуһаным, һыуҙар бирегеҙ». Ағиҙел менән Яйыҡ (риүәйәт).Сифат.\nСифат дәрәжәләре. Өфө (белешмә). Р.Янбулатова «Гүзәл Өфөм-баш ҡалам».\nИзложение. Яҙ күренештәре.\nА.Ҡобағошов «Ҡарға бутҡаһы тәмлеме?». Т.Ҡарамышева «Кәкүк сәйе». Исемдәрҙең сифат урынында килеүе\nКонтроль диктант. Сәскә-тормош йәме.\nС.Агиш «Ҡунаҡ һәм намыҫ». Хаталар өҫтөндә эш.\nМилли аштар (белешмә).Ҡ.Даян «Башҡорт ҡымыҙы». М.Өмөтбаев «Башҡорт ҡорото». В.Власов «Башҡорт балы». Н.Сафин«Бишбармаҡ».Алмаш.\nЯңы тема аңлатыу\nАлмаш төркөмсәләре. Башҡорт теле (белешмә).З.Биишева «Башҡорт теле».«Яҡшы һүҙ – йән аҙығы» (Башҡорт халыҡ әкиәте)\nӘ. Вахитов «Һүҙ хаҡында баллада»\nҺандар. Һан төркөмсәләре\nР.Насиров «Ил балаһы Шакирйән» Һандарҙың дөрөҫ яҙылышы\nБашҡорт халҡының ауыҙ-тел ижады. «Урал батыр» (башҡорт халыҡ әкиәте).\nҮтелгәндәрҙе ҡабатлау һәм йомғаҡлау.\nКонтроль диктант. Файҙалы үтһен ялың!\nХаталар өҫтөндә эш. Башҡортостан халыҡ яҙыусылары, шағирҙары.\nБашҡортостан халыҡ яҙыусылары, шағирҙары.Үтелгәндәрҙе ҡабатлау һәм йомғаҡлау.\nҠабатлау һәм йомғаҡлау\nЯҙма эштәрҙең күләме һәм уларҙы баһалау нормалары\nБашҡорт теленән контроль эштәрҙең һаны 6-сы класта түбәндәгесә:\nПрограмма материалының үҙләштереү кимәле уҡыусыларҙың дәрестәрҙә телдән биргән яуаптарына һәм яҙма эштәренә ҡарап баһалана. Бының өсөн башҡорт теленән 6-сы класта түбәндәге күләмдә контроль эштәр, яҙма эштәр үткәреү ҡарала:\nУҡытыу рус телендә барған мәктәптәрҙә иншалар алдан ныҡлы әҙерлек менән үткәрелә. Изложение һәм иншалар ярҙамында уҡыусыларҙың йөкмәткене аса, кәрәкле тел сараларын темаға ярашлы һайлай һәм, шулай уҡ, уларҙың грамматик нормаларҙы һаҡлап, орфографик ҡағиҙәләрҙе дөрөҫ ҡуллана белеү һәләтлеге тикшерелә. Шуға күрә инша ике билдә менән баһалана. Билдәләрҙең тәүгеһе – эштең йөкмәткеһе һәм теле өсөн ҡуйылһа, икенсеһе грамоталылыҡ кимәлен билдәләй\nтеманы аса белеүе, тел сараларын инша йәки изложениеның темаһына һәм уларҙағы төп фекерҙе аңлатыу бурыстарына ярашлы аңлай белеүе,\nЭш бер төрлө стилдә я6ылыуы һәм тасуири булыу менән айырылып торһа,\nЯҙма эштә 2 орфографик һәм 2 пунктуацион хата, йәки1 орфографик һәм 3 пунктуацион хата булһа, йәки бер орфографик хатаһы ла булмайынса, пунктуацион хаталары 4-тән һәм грамматик хаталары 2-нән артмаһа,\nЯҙмаэштә 4 орфографик һәм 4пунктуацион хата,йәки 3 орфографик һәм 5 пунктуацион хата, йәки 7 пунктуацион хата һәм орфографик хатаһыҙ булһа, шулар өҫтөнә 4 грамматик хата ебәрелһә,\nҺүҙлегелеге ғәҙәттән тыш ярлы булһа,эш үҙ-ара бәйләнеше булмаған бер төрлө конструкциялы ҡыҫҡа һөйләмдәрҙән торһа һүҙҙәр ҡулланышында ла хаталар осраһа,\nМаҡсат:башҡорт теленең үҙенсәлекле өндәрен нығытыу, уларҙы яҙыуҙа дөрөҫ ҡуллана белеү, дәрестә алған белемдәрҙе дөйөмләштереү, системаға һалыу.\nСалт аяҙ, йәйге кеүек үк йылы көн. Ағиҙел буйының һирәк-һаяҡ һары, ҡыҙыл таптар эҙ һалдырған урмандары, Ҡуштирәктең баҡсалары йоҡомһорап ултыралар. Бушап ҡалған баҫыуҙар, һөрөлгән ерҙәрҙең киң таҫмалары өҫтөндә сәүкә көтөүҙәре йөрөй. Унан ары ужым баҫыуҙары осһоҙ-ҡырыйһыҙ зәңгәрһыу алыҫлыҡтарға назлы йәм биреп тора. Арыраҡ тағы ҡамыл төбө, тағы һөрөлгән ерҙең ҡара таҫмаһы, тағы ужым…\nМаҡсат:башҡорт теленең үҙенсәлекле өндәрен яҙыуҙа дөрөҫ ҡуллана белеү, орфографик һәм пунктуацион ҡағиҙәләрҙе нығытыу, дәрестә алған белемдәрҙе дөйөмләштереү, системаға һалыу.\nТөндә һыуытып ебәрҙе. Дымлы ер өҫтө шыҡырлап туңды. Төньяҡтан һалҡын ел иҫте. Ул көсәйҙе, ас бүре кеүек олоно.\nТаң алдынан буран күтәрелде. Ер менән күк бергә тоташҡандай булды. Хатта күрше йорттарҙы ла күрерлек түгел ине.\nКешеләр аптырап ҡалды. Ярты метрҙан артыҡ ҡар яуған,һырындылар өйөлгән. Бына шулай ҡыш башланды.\nIII.Сәскә – тормош йәме.\nЕргә яҙ килде. Ҡар ирей, гөрләүектәр аға, йылғалар таша, боҙҙар китә. Беҙ яҙ матурлығын йәшеллектә, ҡоштар моңонда, сәскәләрҙә күрәбеҙ. Иң беренсе булып үгәй инә үләне сәскәләнә. Унан умырзая беҙҙе ҡыуандыра.\nЯҙҙың тәүге сәскәләре бик күп: баллыҡай, күк умырзая, кәкүк емеше, кәзә һаҡалы, сибәкәй, ҡарлуғас үләне, ҡаҙ йыуаһы, һары умырзая. Был сәскәләр йылдан-йыл аҙая бара.Сәскә атҡанда кеше уларҙы самаһыҙ күпләп йыя, тәбиғәттең йәмен ебәрә.\nСәскә – тормош йәме. Бөтәбеҙ ҙә уға ҡарап һоҡланайыҡ, һаҡлайыҡ. ( 76 һүҙ.) (Башҡортостан календарынан.)\nIV.Файҙалы үтһен ялың!\nМаҡсат: орфографик һәм пунктуацион ҡағиҙәләрҙе нығытыу, дәрестә алған белемдәрҙе дөйөмләштереү системаға һалыу.\nМаҡсат:дәрестә өйрәнгән орфографик һәм пунктуацион ҡағиҙәләрҙе дөрөҫ ҡуллана белеү, бәләнешле телмәр өҫтөндә эшләү,\nуҡытыусыны тыңлай белергә өйрәтеү.\nБорон заманда бик данлыҡлы бер ҡурайсы йәшәгән, ти. Үҙ ғүмерендә бик күп туйҙарҙа, күп йыйындарҙа ҡурай уйнап,бөтә Уралда дан алған кеше булған, ти, был. “ Атайҙан күргән – уҡ юныр, әсәнән күргән – тун бесер», тигәндәй, бының ике улы ла оҫта ҡурайсы булғаи, ти. Бер ваҡыт ҡарт ҡурайсы, әжәл етеп килгәнен һиҙеп, улдарын саҡырып алған да былай тигән:\nБалаҡайҙарым, мин күп йәшәнем, күпте күрҙем. Ҡурайым менән ҡайғылының күңелен астым, моңһоҙҙо моңландырҙым, дәртһеҙҙе дәртләнләндерҙем, бәхетленең бәхетен бүлештем.\nШулай, атай, шулай,- тиештеләр, ти, улдары.\nҠайҙа барһам да, урыным түрҙә булды. Донъя ҡыуманым. Бына атай-олатайҙар янына оҙон юлға сығырға ваҡыт етте. Һеҙгә бүлеп ҡалдырыр малым да юҡ. Башҡалар һымаҡ, бай мираҫ ҡалдыра алмайым. Ғәйеп итмәгеҙ, балалар. Хоҙай тәүфик бирһен үҙегеҙгә...\nКинйә моңло итеп бер көй уйнап ебәрҙе, ти. Шул моңдо тыңлап ятып, ойоғандай итте лә, ти, ҡарт ҡабат китмәҫ ергә китте, ти.\nМаҡсат:текстың темаһын, төп фекерҙе асыҡлау, грамматик нормаларҙы дөрөҫ яҙыу ҡағиҙәләренә таянып эш итеү, бәләнешле телмәр өҫтөндә эшләү, уҡытыусыны тыңлай белергә өйрәтеү.\nКөтмәгәндә аҡландағы сыбыҡтар өйөмө аҫтында нимәлер ҡыштырланы. Был – терпе ине. Ул ҡышҡы йоҡоһонан уянғайны. Терпе яй ғына аяҡтарына баҫты, еҫкәнде һәм тирә-яғына ҡаранды. Уның энәләренә ҡоро япраҡтар һәм үләндәр йәбешкәйне.\nТерпе осло энәләрен сүптән таҙартырға тотондо.Уның аяҡтары ҡыҫҡа, шуға арҡаһын таҙартыу ҡыйын булды. Унан һуң терпе уңайлабыраҡ ултырып ҡорһағын ялай башланы. Ул шулай йыуынды, таҙарынды һәм аҙыҡ эҙләргә йүгерҙе. (Г.Скребицкий буйынса.)\nНомер материала: ДБ-415668\nРабочая программа по дисциплине Бухгалтерский учет для специальности Прикладная информатика\nСтруктура и формы учебно-познавательной деятельности обучающихся СПО\nПрезентация к проекту "Забайкалье великолепно"\nРазработка внеклассного мероприятия "ИнтеллектУм"\nПедагогическое эссе « Я- учитель »\nПроект по теме "Забайкалье великолепно" (Каменная радуга)\n735 0 11.06\n118 0 17.06


Баш ҡалала балалар өсөн Ҡорбан байрамы үтәсәк\n24 Октябрь 2011, 12:12\n7 ноябрҙә Өфөнөң «Ихлас» мәсетендә Ҡорбан ғәйетенә бағышланған балалар өсөн мәрхәмәтлек кисәһе үтәсәк.\nСара барышында мосолман байрамдарына һәм хаж ҡылыуға бағышланған балалар викторинаһы үткәреләсәк. Шулай уҡ «Оҫта ҡулдар» конкурсы үтәсәк, унда балалар Ҡөрьәндә телгә алынған йәнлектәрҙең костюмдарын тәҡдим итәсәк. Бынан тыш хаж ҡылыуҙы йәки Ҡорбан байрамын сағылдырған иң яҡшы һүрәт авторы билдәләнәсәк. Төрлө спорт һәм күңел асыу сараларын үткәреү планлаштырыла.\nСара байрам ашы һәм бүләктәр биреү менән тамамланасаҡ.


Рөстәм Хәмитов БР Мәҙәниәт министрлығының коллегияһында сығыш яһаны // Мәҙәниәт | новости башинформ.рф\nРөстәм Хәмитов БР Мәҙәниәт министрлығының коллегияһында сығыш яһаны\n16:24, 4 марта 2014 Мәҙәниәт\nРеспубликаның Мәҙәниәт министрлығы шишәмбе коллегияның киңәйтелгән ултырышында 2013 йылға мәҙәниәт органдары һәм учреждениелары эшмәкәрлегенә йомғаҡ яһаны. Коллегияның эшендә Башҡортостан Президенты Рөстәм Хәмитов ҡатнашты.\nТөбәк башлығы, былтыр мәҙәниәткә сығымдар федераль бюджеттан ике миллиардтан 6,8 миллиард һумға тиклем артты, ә 2014 йылда тармаҡты финанслауға 6 миллиард һумдан ашыу йүнәлтеләсәк, тип билдәләне. Рөстәм Хәмитов ҡатнашыусыларға мөрәжәғәт итеп Мәҙәниәт йылы тип аталған ошо йылда бергәләп уңышлы эшләргә саҡырҙы.\n— Мин һеҙҙе үҙ эшегеҙҙе үҙләштерелгән средстволарҙың күләме буйынса ла түгел, уҙғарған фестивалдәр, концерттар иҫәбе буйынса ла түгел, ә төп маҡсаттарға — йәмәғәт тормошонда мәҙәниәт ролен арттырыу, әхлаҡи һаулыҡты нығытыу, ғәмһеҙлеккә, рухһыҙлыҡҡа, әҙәпһеҙ тәртипкә, башҡа милләттәрҙе хөрмәтләмәүгә ҡаршы көрәшеүҙе күпме уңышлы хәл итеүҙе баһаларға саҡырам, — тине республика башлығы.\nРөстәм Хәмитов, киләсәктә эшләргә кәрәк буласаҡ, тармаҡтың өҫтөнлөклө бурыстарын атаны. Ул мәҙәниәт хеҙмәткәрҙәренең абруйын арттырыу ҙа, лайыҡлы эш хаҡы ла, торлаҡ менән тәьмин итеү ҙә. Миҫалға, тармаҡта уртаса эш хаҡы былтырғы йыл менән сағыштырмаса 5-6 мең һумдан алып 14 меңгә тиклем артты.\n— 2018 йылға беҙ был һандарҙы республика буйынса уртаса эш хаҡы күләменә еткерергә планлаштырабыҙ, — тине Президент.\nТорлаҡ менән тәьмин итеү – был өлкә хеҙмәткәрҙәренең тағы ла бер бик мөһим проблемаһы. Төбәк башлығы муниципаль органдарҙы бының өсөн үҙҙәрендә ресурс эҙләүҙәрен, арзан хаҡҡа торлаҡ алыу мөмкинлегенә йүнәлтелгән комплекслы программалар булдырыуҙарын һораны.\nБөтә дөйөм мәғлүмәтләштереү шарттарында Рөстәм Хәмитов мәҙәниәт хеҙмәткәрҙәрен был йүнәлештә заманса эш алымдарына иғтибар итеүҙәрен һораны һәм тармаҡты мәғлүмәтләштереү программаһын әҙерләргә саҡырҙы. Шулай уҡ республика башлығы китапханаларҙа китаптарҙы цифрлау, электрон коллекцияларҙы Башҡортостан авторҙарының әҫәрҙәре менән тулыландырыу буйынса эшкә айырым иғтибар итте. Музейҙар буйлап булдырылған виртуаль экскурсияларҙа башҡорт һәм сит телдәрҙә комментарийҙар етмәй, тип билдәләне Рөстәм Хәмитов.\n— Беҙ Башҡортостан һәм мәҙәниәтебеҙ тураһында мәғлүмәттәрҙе әүҙем бирергә тейешбеҙ, — тип өҫтәне төбәк башлығы, — Донъя мәҙәниәте киңлегендә республикабыҙҙы күрһәтә белергә, яңы жанрҙар һәм уны тапшырыу алымдарын эҙләргә тейешбеҙ.\nБашҡортостан Президенты мәҙәниәт берләшмәһен ауыл клубтарында эште әүҙемләштерергә, республиканың танылған халыҡ коллективтарын һаҡларға һәм уларға булышлыҡ итергә, үҫешеү өсөн ижади йәштәргә мөмкинлектәр бирергә саҡырҙы.\nРөстәм Хәмитов шулай уҡ билдәп, Мәҙәниәт министрлығы президент гранттары бүленә торған эштәргә һайлауҙы ҡәтғи алып барырға, һәм өҫтәп, уларҙы сәнғәттең сағыу өлгөләре генә алырға тейеш, тине.\n— Башҡортостан – мәҙәни периферия түгел. Республикабыҙҙа мәҙәни донъя ҡайнауы һәм үҫешеүе мөһим, — тип һыҙыҡ өҫтөнә алды Президент.\nСара аҙағында Рөстәм Хәмитов мәҙәниәт хеҙмәткәрҙәренә дәүләт наградаларын тапшырҙы.\nТеги: бр президенты,коллегиялар,йыл йомғаҡтары


Башланған эш - бөткән эш\n17 Ноябрь 2020, 12:05\nИман бар ерҙән ырыҫ-бәрәкәт китмәҫ, ти халҡыбыҙ. Һуңғы йылдарҙа ауылдарҙа бер-бер артлы ғибәҙәт йорттарының ҡалҡыуы йәшәйешебеҙҙе нисектер ҡотайтып, йәмләндереп ебәрҙе. Эйе, халыҡтың үҙ иҫәбенә мәсет төҙөтөп, төйәк иткән ерендә аҙан тауышын яңғыратыуы, дингә тартылыуы, ысынлап та, мәслихәт күренеш. Хөсәйен халҡын берләштергән изге ғәмәл дә ауылда иман йортон төҙөтөүҙән ғибәрәт. Рәйлә һәм Рауил Иҫәнғужиндарҙың башланғысы арҡылы тормошҡа ашырылған был һауаплы эште барыһы ла дәррәү элеп алған.\n- Рауил Алсынбай улының күптәнге ниәте ул мәсет һалдырыу. Бының өсөн махсус рәүештә ағас бирмәгәстәре, уны кәртә-ҡура өсөн тип юллап, өмәләп йығып, бәләкәй булһа ла бураһын буратып, күтәреп ҡуйҙылар. Халыҡтан аҡса йыйыу ойошторолманы, әммә йүнсел, булдыҡлы егеттәребеҙгә ҙур рәхмәт - матди ярҙамды үҙҙәре үк тәҡдим итте. Таҡта ярыу эше менән шөғөлләнгән Илнур Төхвәтуллин атлы эшҡыуар рәшәткә, бағаналар биреп, эшсе ҡулдар ебәреп, мәсетте кәртәләтеүҙе ойошторһа, Имран исемле ир-аҙамат йорт ҡыйығын ябырға таҡта менән тәьмин итте. Ә инде Ришат Мөхәмәтйәров тигән дәртле, игелекле ауылдашыбыҙ ишек-тәҙрәләрҙе ҡуйҙыртыуҙы үҙ өҫтөнә алды; нигеҙ күтәргәндә кранлы машинаһы менән дә ҙур ярҙам күрһәтте. “Белорет” ҡулланыусылар кооперативы директоры Динара Миһранова ла үтенесебеҙҙе кире ҡаҡманы - иҙән, түбәне шаллау өсөн буяу бирҙе, - ти ауылдың иң әүҙем ҡатын-ҡыҙҙарының береһе Рәйлә Нурулла ҡыҙы.\nАуылдаштарына ла рәхмәттәре сикһеҙ Иҫәнғужиндарҙың - ваҡыт юҡлыҡҡа һылтанып, өмәләрҙән ситтә ҡалған кеше булмаған.\n- Хөсәйендәр элек-электән дәррәү, уңған халыҡ - изге башланғыстарҙы барыһы ла хуплап-йөпләп кенә тора. Мобиль ҡушымтала дөйөм чат аша хәбәрләшеп, тәғәйен ваҡытҡа йәһәт кенә йыйылып та ҡуябыҙ. Айырыуса ҡатын-ҡыҙҙар әүҙем беҙҙә - йәштәр ҙә, ололар ҙа берҙәй тырышлыҡ һалды, - ти өмәселәрҙең береһе Фәйрүзә Ғаззалова.\nТәҙрә-ишектәре ҡуйылып, мейесе сығарылып, эстә буяу эштәре тамамланһа ла, мәсетте асыу тантанаһын Хөсәйен ауылы халҡы икенсе йылға ҡалдырған. Алла бойорһа, донъялар ипләнгәс, июнь айында “Һаумыһығыҙ, ауылдаштар!” байрамын ойоштороп, бер юлы иман йортон да рәсми рәүештә асырға ниәтләйбеҙ, тиҙәр улар. Мәсет менән етәкселек итер, халыҡты дини юлға әйҙәр йәштәр ҙә юҡ түгел икән бында. Хәйер, ауылды төҙөкләндереү йәһәтенән хөсәйендәрҙе байтаҡ эштәр көтә әле. Оҙон-оҙаҡҡа һуҙмай әруахтар йортон сүп-сарҙан таҙартыу, зыяратты кәртәләү кеүек изге бурыстарҙы атҡараһы бар. Бында ла һынатмаҫ, моғайын, ауылдаштар.\nЭйе, бәндәләрҙең рухын, иманын нығытыр, киләсәккә инанысын арттырыр Аллаһ йорттарының ошондай берҙәм көс, теләктәшлек арҡылы һалыныуы бөгөнгө ҡаршылыҡлы замандың бер мөғжизәһе төҫлө. Тимәк, кешелектең үҙ асылына ҡайтып, тик яҡшылыҡты ғына яндаш итеп йәшәренә өмөт бар.


Михаил Нестерев исемендәге Башҡорт дәүләт художество музейы беренсе тапҡыр хәйриә сәнғәт аукционы ойошторҙо\nСарала Башҡортостан рәссамдарының алты тиҫтәләп картинаһы һатыуға сығарылды. Йыйылған аҡса өс мөһим проект өсөн тотоноласаҡ. Ул шәкәр диабеты менән яфаланған балаларға инсулин помпаһы алыу, Вологда ҡалаһында йәшәүсе яҡташыбыҙ, Рәсәйҙең халыҡ рәссамы Михаил Копьевтың шәхси күргәҙмәһен ойоштороу. Шулай уҡ Зәки Вәлиди исемендәге Милли китапхана яңы мәғлүмәт залын булдырыу теләге менән яна.\nСәнғәт акционында 400 мең һумдан ашыу хаҡҡа туғыҙ картина һатылды. Михаил Нестерев исемендәге Башҡорт дәүләт художество музейында хәйриә экспозицияһы 17 февралгә тиклем дауам итә.


Нисек аҡсалы булырға? » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Нисек аҡсалы булырға?\nНисек аҡсалы булырға? 18.11.2011 // Йәмғиәт\nАҡса аҡсаға тартыла. Быны хатта беҙҙең ата-бабаларыбыҙ ҙа белгән. Быуаттар дауамында аҡсаны үҙеңә йәлеп итеүҙең төрлө юлдары, ысулдары тупланған.\nҺәр халыҡтың үҙ аҡса талисманы бар: урыҫтарҙа — биш тин; американдарҙа — беренсе эшләп алған доллар; немецтар иһә кеҫәһендә йәки янсығында бөкләнгән йәиһә тишелгән тинлек йөрөткән. Ҡытайҙарҙың аҡса амулеты — уртаһы тишелгән һәм бер-береһенә ҡыҙыл еп менән бәйләнгән 3 юань. Талисманды ла, кеҫәләге аҡсаны ла ваҡыт-ваҡыт һыйпап, яратып торорға кәрәк — табыш килһен өсөн.\nҠағыҙ аҡсаны янсыҡҡа мисәтле яғын өҫкә йәиһә үҙеңә ҡаратып ҡуйырға кәңәш ителә. Улар бөкләнеп ятырға тейеш түгел. Тигеҙ, матур итеп урынлаштырығыҙ. Инглиздәр аҡсаға ҡытлыҡ кисереүселәргә кеҫәгә үрмәксе һалырға ҡуша. Ә бына урыҫ сауҙагәрҙәре борон-борондан яҙ көнө беренсе кәкүк тауышы ишетеү менән кеҫәләге аҡсаларын шылтыратҡан. Был аҡса бер ҡасан да кәмемәй, тигәнде аңлата.\nЫшанырғамы-юҡмы, быныһын һәр кем үҙе хәл итә. Аҡса килтереүҙең йәнә бер ҡыҙыҡ юлы бар. Күктә яңы ай тыуған көндө уға ҡарағыҙ ҙа баш эйегеҙ, уны сәләмләгеҙ... һәм бүләк көтөгөҙ — яңы ай был хөрмәт-ҡәҙер өсөн мотлаҡ һеҙгә рәхмәт әйтергә тейеш. Иң мөһиме — ай тыуған көндө аҡса янсығығыҙҙы уға күрһәтеп, һелкетергә онотмағыҙ. Тинлек тә ярай — уны усығыҙға һалығыҙ ҙа айға ҡарап теләк теләгеҙ. Теләгегеҙ финанс өлкәһенә ҡағылышлы булырға тейеш. Ай үҫкән һайын һеҙҙең капиталығыҙ ҙа артыр.\nХХI быуатта йәшәһәк тә, беҙ һаман серле билдәләргә, ырымдарға ышанабыҙ. Мәҫәлән:\n3 шишәмбе көндө бурысҡа аҡса бирмәгеҙ — ғүмер буйы бурыслы булып йәшәрһегеҙ;\n3 аҡсаны һул ҡул менән алығыҙ, ә уң ҡул менән бирегеҙ;\n3 аҡса гөлө (толстянка) ултыртығыҙ. Әммә уны һатып алмағыҙ, ә үҙегеҙ кескенә саҡтан алып үҫтерегеҙ;\n3 аш-һыу бүлмәһендә эскәтер йәиһә клеенка аҫтына аҡса һалырға онотмағыҙ — йортоғоҙҙан аҡса өҙөлмәҫ;\n3 аҡса иҫәп ярата. Әммә “копилка”ла тупланған аҡсағыҙҙы ҡат-ҡат һәм, иң мөһиме — кисен һанамағыҙ;\n3 аҡса һыу кеүек тиҙ ағыусан, шуға ла өйөгөҙҙә төҙөк булмаған сантехника булмаһын, унитаз ҡапҡасын гел ябыҡ тотоғоҙ.\nШундай хөрәфәт тә бар — урамда осраған тин аҡсаны алырға ярамай, бигерәк тә юл саттарындағыһын. Уның әфсенләп-төфсөнләп ташланған булыуы ихтимал. Бындай аҡсалар тотоноп үҙегеҙгә ғүмерлек сир алыуығыҙ ҙа бар. Японияла, мәҫәлән, кеше юлда аҡса янсығы күрһә, уны урап үтә. Сөнки ул, бындай көтөлмәгән бүләк өсөн яҙмыш уның ҡәҙерле булған әйберен тартып аласаҡ, тип уйлай.


Һынлы сәнғәт буйынса дәрестең план-конспекты » Сайт деревни Бишаул-Унгарово Кармаскалинского района РБ\nБишаул.РУ » Сценарий » Һынлы сәнғәт буйынса дәрестең план-конспекты\nКатегория: Сценарий | 29-12-2010, 20:17 | Просмотров: 4360\nКомпановканың ҡағиҙәләре шулай:\nӘгәр төшөргән предметтың оҙонлоғо бейеклкгенә ҡарағанда артығыраҡ булһа горизонталь формат һайлайбыҙ; әгәрҙә бейеклеге ҙурыраҡ булһа – вертикаль формат һайлана;\nКомпановка тураһында плакат күрһәтәм:\nБалалар, иғтибарлап ҡарағыҙ әле, ошо 3 һүрәттең ҡайһыһында дөрөҫ компоновать ителгән? (Урталағыһында)\nАртабан таҡталағы живописьте нисек эҙмә-эҙлекле рәүештә алып барыу тураһындағы плакатҡа күрһәтәм һәм аңлатам:\nа) рәсемде нисек дөрөҫ итеп эшләргә (построение);\nб) лессировка метолы менән акворельдә эшләү тәртибе;\nв) эштең аҙаҡҡы стадияһы (обобщение, прорисовка деталей), сағыулыҡ дәрәжәһен (тональность) дөрөҫләп сығыу;\nБалалар эшләй башлағас, эштәрен ҡарап сығам, пропорцияларҙы дөрөҫ алыу тураһында иҫкәртәм һәм күрһәтәм, ҡәләм менән пропорцияларҙы натуранан нисек үлсәргә (визирование).\nСәйнүктең төҙөлөшөн (построение) таҡтаға эшләп күрһәтәм һәм эллипс – овалдың дөрөҫ эшләнешен.\nБалалар, һеҙ нисек уйлайһығыҙ, натураға иғтибар итегеҙ әле, овал сәйнүктең өҫтөндәме, әллә аҫтындамы киңерәк? (овал аҫта киңерәк).\nОшо һорауға ҡағылышлы, овал-эллипстың перспектива күренешенә ҡарап үҙгәртеүен күрһәткән моделен күрһәтәм.\nБалалар, натураға иғтибар итегеҙ әле, сәйнүк ниндәй формала? (цилиндр формаһында, әҙ генә конусҡа тартымыраҡ).\nБалалар рәсемде эшләп бөтөп, төҫтөр менән эшләүгә тотонғас, аңлатып үтәм акварельдә 2 төрлө эш алымы тураһында:\nа) лессировка методы;\nб) еүеш килеш эшләү (по сырому)\nҮҙемдең элекке эштәрҙән ошо 2 эш методы тураһында сағыштырып тиҙ генә плакат күрһәтеп алам.\n«Живопись - төҫтәрҙең поэзияһы» тип юҡҡа ғына әйтмәгәндәр. Төҫтәр һәр ваҡыт бер-береһе менән аралаша. Мәҫәлән, әле һеҙ ҡыҙыл сәйнүкте төшөрәһегеҙ икән, уның бөтә ерен дә ҡып-ҡыҙыл итеп кенә буятып ҡуйыу тимәгән. Натураға иғтибар итегеҙ әле, төҫтәр нисек уйнай сәйнүктең ялтлап торған урыны, иң яҡты ере бар, шулай ҡуйы һары (оранжевый) төҫ ҡыҙғылт төҫкә әйләнеп китә, ә ҡыҙыл төҫтөң үҙенең генә нисәмә төр төҫмөрә (оттеныгы) бар. Сәйнүктең ҡараңғыраҡ ерҙәренә иғтибар итһәгеҙ, ошо ҡыҙыл төҫ ҡыҙғылт-фиолетовыйға, хатта урыны менән зәңгәрһыу-фиолетовыйға әйләнеп китә.\nАнглия физигы Ньютон аҡ төҫтө (ҡояш нурын) 3 ҡырлы призма аша үткәрә һәм аҡ төҫтөң 7 спектр төҫөнә таралыуын аса (ҡыҙыл, ҡуйы һары, һары, йәшел,зәңгәр, күк, фиолетовый).\nШулай итеп, Ньютондың экспериментын ҡарап, беҙ физика менән дә бәйләнешкә инеп киттек, ә живописькә килгәндә инде, ҡулланабыҙ акварель, гуашь һәм майлы буяуҙар, төрлө разбавительдәр һәм растворительдәр, буяуҙарҙы береһен икенсеһе менән бутайбыҙ, ҡушабыҙ, яңы төҫтәр килтереп сығарабыҙ – шулай итеп үҙебеҙ ҙә һиҙмәҫтән химия менән бәйләнешкә инеп китәбеҙ.\nРәсем дәрестәрендә ишеткәнегеҙ бар «тональность», «гамма», «композиция», «ритм», «этюд», «гармония» һәм башҡа төр миҫалдарҙы, ә бит иғтибарлап ҡараһаҡ, ошо уҡ терминдарҙы музыка дәрестәрендә лә ишеткәнебеҙ бар, тимәк рәсем һәм музыка дәрестәре эстетик тәрбиәнең бер төрө булып, предмет-ара бер-береһе менән бәйләнешкән була.\nКүпселек ошо уҡ терминдарҙы һәм «һүрәтләмә» (зарисовка) һүҙен әҙәбиәт дәрестәрендә лә ишеткәнегеҙ бар, шулай итеп һынлы сәнғәт әҙәбиәт менән дә бәйләнешкән булып сыға.\nБалалар, беҙҙең дәрестең маҡсатын ҡараһаҡ, натураның күләмен һәм формаһын күрһәтеү тиелгән.\nҺорау: Балалар, һеҙ нисек уйлайһығыҙ, предметтың күләм һәм формаһын беҙ нисек күрһәтәбеҙ?\nЯуап: Светотень, йәки яҡтылыҡ күләгәһе ярҙамында.\n1.\tБалалар, иғтибарлап ҡарағыҙ әле тәүге предметты, ул йәйпәк (плоский) формала, яҡтылыҡ бөтә ерҙә лә тигеҙ төшә.\n2.\tХәҙер ҡырлы (гранәный) предметты алайыҡ (2). Яҡтылыҡ һул яҡтан төшә икән тип уйлаһаҡ, тәүге яҫылыҡтың өҫтө иң яҡтыһы булыр икенсе яғы ҡараңғыраҡ, ә өсөнсө яғы тағыла нығыраҡ ҡараңғы булыр.\n3.\tӘ хәҙер цилиндрик формалағы предметты (3) алайыҡ. Шулай уҡ яҡтылыҡ һул яҡтан төшһә, иң тәүҙә беҙ яҡтылыҡ (свет) күрәбеҙ, һуңынан предметтың иң яҡты өлөшөн – аҡ тап (блик) булыр, артабан талғын ғына күсеү менән китә ярым күләгә (полутень), шунан – үҙ күләгәһе (собственная тень) – предметтың иң ҡараңғы урыны ошо булыр, ҡараңғылыҡтан бер-аҙ яҡтыраҡ өлөшө рефлекс булыр.\nШулай итеп, дәрестең маҡсатына ярашлы, яҡтылыҡ күләгәһе (светотень) ярҙамында беҙ предметтың күләмен һәм формаһын күрһәтәбеҙ.\nБалаларҙың эштәрен ҡарап сығам, хаталары булһа кәңәштәр бирәм, иң яҡшы эште өлгө итеп бөтә классҡа күрһәтәм.\nЖивописьтең йәне лә, йәме лә - төҫ беләһегеҙ?\nЯуап: 7 спектр төҫө, һәм төп төҫтәр – ҡыҙыл, зәңгәр, һары.\nУҡытыусы: - Мин һеҙгә ҡыҙыҡ ҡына факт килтерәм. Ә бына Япон мәктәп балалары 240 төрлө төҫ төҫмөрөн белә һәм улар менән эш итә. Бына ҡайҙа ул ныҡ алға киткән Япон фәненең үҫеше һәм «Япон мөғжизәһе», сөнки улар беҙҙәге кеүк һынлы сәнғәтте аҙнаһына бер генә сәғәт уҡымайҙар.\nЙомғаҡлау: Иң яҡшы һәм иң насар эштәрҙе алып анализ яһау,яҡшы яҡтарын күрһәтеү, етешһеҙлектәрҙе әйтеп үтеү. Отметкалар ҡуйыу.\n[url=https://bishaul.ru/sinari/89-1210ynly-s1241n11711241t-bujynsa-d1241reste1187-plan-konspekty.html]Һынлы сәнғәт буйынса дәрестең план-конспекты[/url]


Инцест Reddit Уйыны: Уйын Симулятор Ғаилә Яҡшы Секс\nИнцест reddit уйыны: уйын тирәләй иң яҡшы ххх\nНил, геймер? Мин ышанам ни, һеҙҙең өсөн, кәйеф юғары сифаты ҡайһы бер ғаилә ҡушылды. трах, сөнки ҡасан етә эш ҡуйылған, уларҙы һеҙ бында reddit эконом ваҡытта һәм эконом на incest табып, беҙ шул махсуслашҡан, ҡаймаҡ өсөн һеҙгә уңыш килтерер, тип хардкорный араһында секс ғаилә ағзаларына ҡағылмай. Башҡа платформа беҙҙән көнләшә, сөнки беҙ беләбеҙ, шул тиклем яҡшы аҙыҡ-түлек килтереп, һәм, икенсенән, беҙ сверхурочный булып эшләй, үҙе өсөн һәр бәлештәр бешереп алабыҙ. Хайран ҡалған ир-аттар бөтә тарих дауамында ике әйбер: секс һәм видеоигр., Беҙ уйлағанса, был иң аҡыллы – был ике әҙәм бер теләк берләштерә идеяһы был-шулай итеп, беҙ инцест ала-boy Reddit һәм уйын, сәйәхәт әйтеүенсә әлегә тиклем булған! Күптән эшләй беҙгә енси мөнәсәбәт темаһына ғаилә тиҙ көсәйеп лидеры был жанр һорауҙар булһа, беҙ һеҙгә мөмкинлектәрегеҙҙе күрһәтергә һәм түҙемһеҙлек менән көтә, күпме хәстәрлек, иғтибар һәм беҙ ошо арауыҡта көс һала ала. Беҙ шулай уҡ ныҡлап эшләнем, шул тиклем һәм һәр саҡ, алып килһен һезгә яҡшы булһын өсөн XXX-релиз, һәм мин шатмын, - тип әйтте, ти намыҫлы, эконом ваҡытта һәм эконом Reddit Incest потрясающий урындары урынлашҡан хәҙер., Беҙ даими тереклек, тик был тағы ла мөһим, уны туранан-тура инеү әҙергә хәҙер! Иртә осор инеп юҡ, юҡ бета-тест: запущенный платформа тулыһынса ҡуллана торған аласыз өсөн, дрочить! Иң яҡшы һәм булыуы мөмкин түгел. Хәҙер туранан-тура ҡарай һәм теркәлгән, инцест кеүек тип-Reddit уйын.\nОло төрлө уйындар\nНисек әйтергә, төрлөлөгө-ул тормош тәмләткестәр, һәм, йәғни, беҙ бында булып, эконом ваҡытта һәм эконом на Incest Reddit, - был тулы мәғлүмәт базаһы карп, ул мотлаҡ һеҙҙең оҡшай! Күргәнең бармы, ҡасан етә эш этәргес, беҙ теләйбеҙ һеҙгә иң яҡшы инцест булған хәл-ваҡиғалар, билдәле кеше, ә быны аңлатып була, тип ышанам иҫәпкә үҙенә төрлө кешеләрҙең төрлө өҫтөнлөк биргән. Секунд күрһәтеп, һеҙҙең мәнфәғәттәрҙә тип сездә юҡ – барырға тип, йөрөй инцест әгәр һеҙҙең сайтта, һәм һеҙ уны көтөргә тура киләсәк? Китте!, Ярай, был нәмә ҡотолорға теләгән команда бында, ысынлап та, incest reddit эконом ваҡытта һәм эконом булды, нәҡ шуға күрә беҙ бөтә мөмкин булған һәм, уйын барышында күп төрлөлөгө өҫтәү өсөн булһа ла, мәғәнәһе нишево. Раят күҙлегенән ҡарағанда, беҙҙең танышыу булды симулятор, платформер, башватҡыстар һәм РПГ: бында бар нәмә өсөн һәр, эшенә күсте һәм уйын многодневный бик ҡыҫҡа булды. Беҙ инде бер тапҡыр ғына күргән, әгәр телисез икән, наслаждаться-се порноигра яҡшы мөмкинлектәргә эйә булыуын, иң яҡшы, һеҙҙең өсөн тап уның ҡыҙыҡһыныуҙары! О, беҙ хәйер, һәм 100% инцест акцент яһала, күп кенә кешеләр өсөн был күп нәмәне аңлата мөмкин., Әсә менән ул, ағай менән һеңле, ҡыҙы һәм атаһы, һәм туғанының туғаны – исемлеген дауам итергә мөмкин! 25 дөйөм алғанда бар уйындар, йәғни төрлө идеялар һеҙҙең өсөн уйын өйөмдәре булыуы һәм бында, эконом ваҡытта һәм эконом Incest Reddit.\nБеҙҙең графика-был иң яҡшы бизнес, һәм беҙ шатбыҙ, - тип punch һеҙ күрһәтә ала, тигән һөҙөмтәгә визуаль йондоҙ булып беҙҙең, ысынлап та, оҙайлы ваҡыт дауамында ул һеҙҙең уята ине. Беҙгә бындай сифат кимәленә тиклем күтәрелде, тип бик ныҡ көнләшә, икенсе урында – сәбәбе тип беҙ күп тырышлыҡ күрһә, инанғандай, киләсәктә беҙҙең платформалыны алам тип иҫә. Күптәр аңламаҫ тип башҡа урыны был түгел, был шулай булырға, тип, улар ҡасан flash ҡараш булғанда, уңышҡа өмөт булғанда ғына, уларҙың оҙайлы үҙебеҙ ҡоротабыҙ., Беҙ аңларға һәм баһаларға, быуындар мөмкин тиклем арзан һәм уңайлы булырға тейеш, тип тиҙ арала түбәндәге график, этап һәм башҡа мәшәҡәттәре өсөн был юлды бөтә кешеләр теләһә ниндәй. Беҙ был һоҡланғыс ғаилә менән беҙҙең ярҙам итә алыр икән секс-симулятор? Беҙ һеҙгә әйтергә тура килә, сөнки беҙ уйлап, был шулай, ләкин бының әһәмиәте юҡ, әгәр үҙең риза түгел геймер! Тураһында, яҡшы һәм иң әгәр ҙә һеҙҙең пк, тулҡынланып түгел: барыбер эшләй адаптив технология уйын беҙҙең рендеринг күркәм, шул уҡ ваҡытта кадрҙар даими һаҡлау өсөн һеҙ йыш.\nХәҙер инеп алырға туранан-тура уйын Reddit Инцест\nШулай уҡ әлегә тиклем һеҙ нимә уйлайһығыҙ? Мин һеҙҙе ышандыра алмай икән, портал был уйын беҙҙә бар нәмәгә ғәжәпләнергә? Мин быға бик ышанам, әгәр шулай яҙыу – рәхим итеп, яҙығыҙ ҡараған һәм үҙе өсөн иҫәп асыу тураһында уйлана, бысраҡ кейемдә эләгә ҡыйын. Музыка йөҙөнә ҡарап килде ваҡыт һеҙҙе күрер өсөн, һеҙҙең менән беҙҙең мәғлүмәттәр базаһында ғаилә ярҙам алырға мәжбүр кончать үҙе, ысынлап та йондоҙло секс-титулы. Мин бөтөнләй ышанмайым, был һеҙ бик яҡшы ваҡыт үткәрергә, шулай булһа ла, һеҙ нимә эшләргә кәрәк әле, шул теркәүе, ә аҙаҡ үҙем өсөн билдәләп, янына барма, йәғни, беҙ тәҡдим итә, тап һеҙ. Яҡшы яңғырай?, Хәҙер туранан-тура үҙе биреп ҡараған саҡта был уйын reddit задница инцест һәм аскет!


Министрҙың танышыу сәфәре\n21 Декабрь 2018, 13:27\nҮткән шәмбелә районда танышыу сәфәре менән һаулыҡ һаҡлау министры вазифаһын башҡарыусы Максим Забелин, уның беренсе урынбаҫары Рафаэль Яппаров, Башҡортостан Республикаһы Дәүләт Йыйылышы –Ҡоролтай рәйесе урынбаҫары Рөстәм Ишмөхәмәтов булып китте.\nЮғары ҡунаҡтарҙы район хакимиәте башлығы Фәнзил Сыңғыҙов һәм Красноусол үҙәк район дауаханаһының баш табибы Алик Йәнешев оҙатып йөрөнө.\nТәүҙә улар Еҙем-Ҡаран һәм Сәйетбаба ауыл участка дауаханаларына барҙы. Һуңынан графиктан бер аҙ тайпылып, Уҫман һәм Бурлы фельдшер-акушерлыҡ пункттарына инделәр. Эш шарттарының ниндәй булыуына ҡарамаҫтан, кешеләр һаулығы һағында торған ауыл табиптарының үҙ һөнәрҙәрен яуаплы башҡарыуы иғтибарға һәм хөрмәткә лайыҡ. Мәҫәлән, Бурлы ФАП-ы етәксеһе Альбина Ғүмәрова ауылдаштарын 18 йыл дауалай. Эшен яратып башҡарған хеҙмәткәрҙе М.Забелин Һаулыҡ һаҡлау министрлығының Маҡтау грамотаһына тәҡдим итергә ҡушты. (Ошо көндәрҙә А.Ғүмәроваға "БР Һаулыҡ һаҡлау алдынғыһы" билдәһе бирелде). Артабан ҡунаҡтар Табын ауыл табип амбулаторияһында булдылар. Бындағы пробле-маларҙың береһе: иҫкергән йылытыу системаһын район хакимиәте башлығы Ф.Сың-ғыҙов 2-3 ай һуҙымында төҙөкләндереләсәк тип белдерҙе.\nСәфәр һуңында ҡунаҡтар Красноусолға йүнәлде. Тәүҙә улар йоғошло ауырыуҙар бүлексәһендә, һуңынан үҙәк дауаханала булдылар. Унда министр вазифаһын башҡарыусы дауахана коллективы менән осрашып, һорауҙарға яуап бирҙе. Табиптар кадрҙар, йәш белгестәргә торлаҡ, ер биреү, социаль гарантиялар, ауыр сирлеләр өсөн ташламалы дарыуҙарҙың етмәүе, районда гемодиализ бүлексәһен асыу һәм башҡа мәсьәләләрҙе күтәрҙе.\nШулай уҡ М.В.Забелин дауахананың бала табыу, балалар, стоматология бүлексәләре, лаборатория, регистратура, рентген, флюорография кабинеттары эше менән яҡындан танышты. Сирлеләрҙең хәле, дауалау процедуралары менән ҡыҙыҡһынды, медицина хеҙмәткәрҙәренең эш шарттарын ҡараны. Поликлиниканың ҡайһы бер кабинеттарының майҙаны буйынса тейешле талаптарға тура килмәүен билдәләне, яңы модулле балалар поликлиникаһын төҙөү, түләүле хеҙмәттәр күрһәтеү исемлеген киңәйтеүҙе хуп-ланы.\nМаксим Забелин райондың һаулыҡ һаҡлау өлкәһендәге проблемаларҙы ентекләп өйрәнде, ауыл кешеләренең дауаланыу шарттары менән яҡындан танышты, һорауҙар бирҙе. Районға юғары вазифалағы етәксенең килеүе күп мәсьәләләрҙе ыңғай хәл итергә этәргес булыр тигән ышаныста ҡалды район табиптары.